qundao/data-zh-poetry huggingface dataset:
又似前人
作者：陈著
朝代：宋

寓轩爱客还爱酒，酒常不足客常有。有时宁辍炊粮资，买秫盆酿不盈斗。今日何日天气新，和粕倾来赏春韭。安问门外有飞尘，且向樽前开笑口。岸帻舞得云山摇，挥毫写出风光透。足以乐矣文字醉，彼何人斯囚裸丑。君记取，今而后，但师会数司马家，薄物勤勤意自厚。莫学豪饮陈孟公，投辖关门妨客走。
又似前人
作者：陈著
朝代：宋

寓轩爱客还爱酒，酒常不足客常有。
有时宁辍炊粮资，买秫盆酿不盈斗。
今日何日天气新，和粕倾来赏春韭。
安问门外有飞尘，且向樽前开笑口。
岸帻舞得云山摇，挥毫写出风光透。
足以乐矣文字醉，彼何人斯囚躶丑。
君记取，今而后，但师会数司马家，薄物勤勤意自厚。
莫学豪饮陈孟公，投辖关门妨客走。
又似前人
作者：陈著
朝代：宋

薄俗交朋赴字斜，可人一见只惊嗟。
心凭实地应多事，诗引清风归一家。
休看马头秋后叶，自培门里岁寒花。
何时相接从容步，遍历山巅与水涯。
又似前人
作者：陈著
朝代：宋

薄俗交朋赴字斜，可人一见祇惊嗟。心凭实地应多事，诗引清风归一家。休看马头秋后叶，自培门里岁寒花。何时相接从容步，遍历山巅与水涯。
又次前韵
作者：陈著
朝代：宋
体裁：七言律诗

吁嗟天数不人由，举目江河万里愁。为厉可无忠义鬼，觅封忍见笑谈侯。功名只作无时看，气节须从险处留。归去来辞非浪赋，曾知此老此心不。
又次韵二首
作者：陈著
朝代：宋

犹记年时花下醉，老怀今已不成春。深黄浅紫知何在，留得残莺啼向人。赋诗谁复待沈香，澒洞乾坤走险忙。寂寂春光伤感处，瘦来不是沈东阳。
又次韵二首·其一
作者：陈著
朝代：宋

犹记年时花下醉，老怀今已不成春。深黄浅紫知何在，留得残莺啼向人。
又次韵二首·其二
作者：陈著
朝代：宋

赋诗谁复待沈香，澒洞乾坤走险忙。寂寂春光伤感处，瘦来不是沈东阳。
又次韵前人见示
作者：陈著
朝代：宋

世事纷纷乱似丝，放教公道总堪诗。
三年仁政从头去，百里人心是己知。
脉络相关真为国，毫厘不便甚捐肌。
残生何幸身亲见，也拟公堂举寿卮。
又次韵前人见示
作者：陈著
朝代：宋
体裁：七言律诗

世事纷纷乱似丝，放教公道总堪诗。三年仁政从头去，百里人心是己知。脉络相关真为国，毫釐不便甚捐肌。残生何幸身亲见，也拟公堂举寿卮。
又次韵帅初诸前七首
作者：陈著
朝代：宋

三閒老屋坐屏山，梅影横斜细竹斑。寡欲自能坚铁脊，长生何必问金丹。青春本是耐官劳，却入山居便养高。清话一閒甜蚁梦，黄尘万事等鸿毛。世机毒甚含沙蜮，民命危于减水鱼。幸有柴门自深闭，不妨窗下蠹残书。世上纷纷博一卢，案头矻矻守三馀。牢辞门外鸡豚社，菜味深长手灌锄。幻景为生何短长，痴人得梦亦推详。餐英漫效独清屈，饮乳谁皆百世苍。荷衣萧飒甘谋拙，毡笠峥嵘任命通。祇为爱山忙入剡，不因思鲙始归东。君是能诗犹可及，及君不可是吾年。有怀伐木相求意，但诵投瓜永好篇。
又次韵帅初诸前七首
作者：陈著
朝代：宋

世上纷纷博一庐，案头矻矻守三余。
牢辞门外鸡豚社，菜味深长手灌锄。
又次韵帅初诸前七首
作者：陈著
朝代：宋

荷衣萧飒甘谋拙，毡笠峥嵘任命通。
只为爱山忙入剡，不因思脍始归东。
又次韵帅初诸前七首·其一
作者：陈著
朝代：宋

三閒老屋坐屏山，梅影横斜细竹斑。寡欲自能坚铁脊，长生何必问金丹。
又次韵帅初诸前七首·其七
作者：陈著
朝代：宋
体裁：古风

君是能诗犹可及，及君不可是吾年。有怀伐木相求意，但诵投瓜永好篇。
又次韵帅初诸前七首·其三
作者：陈著
朝代：宋
体裁：古风

世机毒甚含沙蜮，民命危于减水鱼。幸有柴门自深闭，不妨窗下蠹残书。
又次韵帅初诸前七首·其二
作者：陈著
朝代：宋
体裁：古风

青春本是耐官劳，却入山居便养高。清话一閒甜蚁梦，黄尘万事等鸿毛。
又次韵帅初诸前七首·其五
作者：陈著
朝代：宋
体裁：古风

幻景为生何短长，痴人得梦亦推详。餐英漫效独清屈，饮乳谁皆百世苍。
又次韵帅初诸前七首·其六
作者：陈著
朝代：宋
体裁：古风

荷衣萧飒甘谋拙，毡笠峥嵘任命通。祇为爱山忙入剡，不因思鲙始归东。
又次韵帅初诸前七首·其四
作者：陈著
朝代：宋

世上纷纷博一卢，案头矻矻守三馀。牢辞门外鸡豚社，菜味深长手灌锄。
又用韵示长儿
作者：陈著
朝代：宋
体裁：七言律诗

向来枯卉亦生芝，种学才深可瑞时。语海方知蜗井浅，培风当使翼云垂。可能任运如彭泽，也要名家似蜀眉。理义本来非外铄，自求两字盍观颐。
又自用韵
作者：陈著
朝代：宋
体裁：五言律诗

泛泛一风舟，谁与管去留。儿翁忘市井，女友隔河洲。聊尔诗还债，从他笑有仇。山林原自好，明日得归不。
可举长老退休于西山庵赋西山好以送之
作者：陈著
朝代：宋

西山好，西山好，天开画阁胜蓬岛。千峰尽头地脉舒，万顷如掌湖光抱。清风佳月自时节，暖翠晴岚互昏晓。逢人大观夙契心，小筑数閒谋退老。欲归去来不由身，妙庄严域须手了。平平稳稳经理去，纖纖悉悉工夫到。栋宇峥嵘巾笠凑，钟鼓震撼钵盂饱。今日何日满十分，是空非空归一笑。于戏分付善舞人，曳锡逍遥忙劫表。老鹤飞迎出山深，驯龙拜伏候门早。便应管领古烟霞，何妨评论閒花草。樵歌渔唱如梵呗，茶约诗盟足吟啸。淡中滋味苦亦甜，静处风光安是宝。顾我门户虽不同，如此林泉均所好。霜松雪柏梦相知，布袜青鞋嗟已耄。西山好，西山好，世閒何处不是邯郸道。
可举长老退休于西山庵赋西山好以送之
作者：陈著
朝代：宋

西山好，西山好，天开画阁胜蓬岛。千峰尽头地脉舒，万顷如掌湖光抱。清风佳月自时节，暖翠晴岚互昏晓。逢人大观夙契心，小筑数閒谋退老。欲归去来不由身，妙庄严域须手了。平平稳稳经理去，纤纤悉悉工夫到。栋宇峥嵘巾笠凑，钟鼓震撼钵盂饱。今日何日满十分，是空非空归一笑。于戏分付善舞人，曳锡逍遥忙劫表。老鹤飞迎出山深，驯龙拜伏候门早。便应管领古烟霞，何妨评论閒花草。樵歌渔唱如梵呗，茶约诗盟足吟啸。淡中滋味苦亦甜，静处风光安是宝。顾我门户虽不同，如此林泉均所好。霜松雪柏梦相知，布袜青鞋嗟已耄。西山好，西山好，世閒何处不是邯郸道。
同离孙童蒙游浄慈
作者：陈著
朝代：宋
体裁：五言律诗

三月第三日，又来游梵林。醉言惊俗耳，贫趣契僧心。犬吠落红外，鸟啼空翠阴。一年最佳处，分付老龄吟。
同范景山到城西墺游鹿苑寺
作者：陈著
朝代：宋

片帆带月趁潮行，晓及三江作住程。上冢偶陇庞老去，过溪忽见远公迎。山疑无路亦多路，鸟独有声时一声。境自醉乡风唤醒，斜阳烟草旧花城。
同范景山到城西墺游鹿苑寺
作者：陈著
朝代：宋
体裁：七言律诗

片帆带月趁潮行，晓及三江作住程。上冢偶随庞老去，过溪忽见远公迎。山疑无路亦多路，鸟独有声时一声。幸自醉乡风唤醒，斜阳烟草旧花城。
同袁通判游越中三首·禹庙
作者：陈著
朝代：宋
体裁：五言律诗

舟行可十里，上岸即山林。曲径抱深意，怪松传古音。平生能几到，好处欲穷寻。春鸟一声处，乡关又上心。
同袁通判游越中三首·禹庙
作者：陈著
朝代：宋

舟行可十里，上岸即山林。曲径抱深意，怪松传古音。平生能几到，好处欲穷寻。春鸟一声处，乡关又上心。停舟过桥去，两岸绿垂杨。绕屋水为界，入门花满廊。如今为道观，闻昔是书堂。此意与谁说，春风湖渺茫。前贤眼力到，占得此名区。荒径百年树，虚堂三面湖。檐阴来钓艇，花外起晴凫。借问园中叟，主人曾到无。
同袁通判游越中三首·赵节使稽山门外花园
作者：陈著
朝代：宋
体裁：五言律诗

前贤眼力到，占得此名区。荒径百年树，虚堂三面湖。檐阴来钓艇，花外起晴凫。借问园中叟，主人曾到无。
同袁通判游越中三首·鸿禧观
作者：陈著
朝代：宋
体裁：五言律诗

停舟过桥去，两岸绿垂杨。绕屋水为界，入门花满廊。如今为道观，闻昔是书堂。此意与谁说，春风湖渺茫。
同赵景文到梅山弟家
作者：陈著
朝代：宋
体裁：七言律诗

脚力犹支一里閒，得闲便不记艰难。可人本色山林屋，避世珍羞芋栗盘。来往任教诗眼热，笑谈能化老身寒。感怀棠棣诗章在，试把丝桐檃括弹。
同黄东发提举游杖锡山
作者：陈著
朝代：宋
体裁：七言律诗

十八盘头翠碧函，参差檐栋倚岩崭。桑根已换如来座，峰顶犹存太白岩。地有粟泥堪当饭，山无松木独宜杉。半天图画风尘外，我有新题居士衔。
后圃侍郎芍药酴醾三花竞发戴时可载酒来同酌
作者：陈著
朝代：宋

前日对花赋三诗，醉后谁复记当时。雪溪公子忽呈似，一见如梦中见之。世閒何事非虚妄，啸里著句岂狂痴。富公园有凌霄树，独立不蔓今古希。碧鸡坊头海棠花，共开如屋树丈围。洛与蜀，今已非，虽欲胜赏将何归。我家贫极花未厌，我亦未敢轻抛离。茶一盏，酒数卮，邀朋命友长娱嬉。今日何日晴且暖，三花相得心自知。旁观索赋不须讶，要问底蕴自有造物儿。
后圃侍郎芍药酴醾三花竞发戴时可载酒来同酌醉中
作者：陈著
朝代：宋

前日对花赋三诗，醉后谁复记当时。雪溪公子忽呈似，一见如梦中见之。世閒何事非虚妄，啸里著句岂狂痴。富公园有凌霄树，独立不蔓今古希。碧鸡坊头海棠花，花开如屋树丈围。洛与蜀，今已非，虽欲胜赏将何归。我家贫极花未厌，我亦未敢轻抛离。茶一盏，酒数卮，邀朋命友长娱嬉。今日何日晴且暖，三花相得心自知。旁观索赋不须讶，要问底蕴自有造物儿。
后纪时行
作者：陈著
朝代：宋

岁在乙酉孟春朔，天气凝滞云不开。
一日二日三四日，或雪或雨或夜雷。
山川失色万物病，寒气折骨淖没胫。
如大兵后洪水余，鸡犬无声烟火冷。
况昔三阳转新元，公私万事五日宽。
上得杯酒寿父母，下与妻孥圆团栾。
如今景物不可说，官府何曾有时节。
符移捷出星火飞，吏卒叫嚣豺虎烈。
意谓东风换年头，眼前百痼庶有瘳。
天时人事乃如此，何以解吾忧世忧。
元日连阴至七日，老杜感时诗纪实。
太平时节身难遇，昌黎此语亦凄恻。
是时世事未如今，二老已有难言心。
我今更有难言处，聊记岁月那忍吟。
后纪时行
作者：陈著
朝代：宋

岁在乙酉孟春朔，天气凝滞云不开。一日二日三四日，或雪或雨或夜雷。山川失色万物病，寒气折骨淖没胫。如大兵后洪水馀，鸡犬无声烟火冷。况昔三阳转新元，公私万事五日宽。上得杯酒寿父母，下与妻孥贺团栾。如今景物不可说，官府何曾有时节。符移捷出星火飞，吏卒叫嚣豺虎烈。意谓东风换年头，眼前百痼庶有瘳。天时人事乃如此，何以解吾忧世忧。元日连阴至七日，老杜感时诗纪实。太平时节身难遇，昌黎此语亦悽恻。是时世事未如今，二老已有难言心。我今更有难言处，聊记岁月那忍吟。
君贵用前韵来谢又次韵答之
作者：陈著
朝代：宋
体裁：七言律诗

青鞋踏过剡山长，黄菊初香替紫阳。情话绸缪无世变，意吟潇洒似秋光。别来杏苑惊三载，问及花崖梦一场。我亦风前霜后叶，饶君青发擅春芳。
吴宜之生日以一诗勉之
作者：陈著
朝代：宋
体裁：七言律诗

伍山钟秀出人龙，头角峥嵘意气雄。须著父兄深责望，好从师友细磨砻。始勤却是终身福，下学方收上达功。它日前程相约处，杏园多少马头风。
吴景年真赞
作者：陈著
朝代：宋
体裁：赞

其容渊，其髯掀，其服野，其冠圜。是谁笔之得其粗焉，孰若见君于此笔之外，而知君于此笔之前。气以直而肆，神以藏而全。付所无于自信，处所有如不然。夫固欲谢吴楚之尘，而游戏乎羲皇之天也。
吴江县作
作者：陈著
朝代：宋

不行浙右已三年，却上今秋考试船。文禁何妨鸥鹭狎，厨供旋得蟹鱼鲜。远山浮动太湖浪，密树冥濛小市烟。及过长桥风正恶，倚船无语看青天。
吴江县作
作者：陈著
朝代：宋

不行浙右已三年，却上今秋考试船。文禁何妨鸥鹭狎，厨供旋得蟹鱼鲜。远山浮动太湖浪，密树冥蒙小市烟。及过长桥风正恶，倚船无语看青天。
吴竹修以诗寄次韵以復
作者：陈著
朝代：宋
体裁：七言律诗

避世归来星一周，小丹山下剡溪头。风尘满眼醒如醉，宇宙关心笑亦愁。书几日听诸子业，菜畦时共老妻游。吟鞭倘践相过约，鸡黍犹能食仲由。
吾党与佛会
作者：陈著
朝代：宋

我惜苏子瞻，气豪天地隘。雄文万斛泉，盛名表昭代。自负学见道，欲涨欧阳派。胡为所以学，先与本论背。或者交浮屠，聊尔奚足怪。何至敢昌言，前身五祖戒。眉山世积善，老泉亦英迈。脉络有自来，胚胎乃融会。顾诬正大传，谓感非类秽。胡鬼是吾亲，父与母安在。痛哉复痛哉，不孝此为大。本来中无主，恍惚求诸外。一妄流到今，狂澜正澎湃。人人说轮回，处处习夷呗。有识或见讥，动以苏为解。愚者不必责，可责在吾辈。当时若遇吾夫子，鸣鼓攻之此其最。
吾党与佛会
作者：陈著
朝代：宋

我惜苏子瞻，气豪天地隘。雄文万斛泉，盛名表昭代。自负学见道，欲涨欧阳派。胡为所以学，先与本论背。或者交浮屠，聊尔奚足怪。何至敢昌言，前身五祖戒。眉山世积善，老泉亦英迈。脉络有自来，胚胎乃融会。顾诬正大传，谓感非类秽。胡鬼是吾亲，父与母安在。痛哉复痛哉，不教此为大。本来中无主，恍惚求诸外。一妄流到今，狂澜正澎湃。人人说轮回，处处习夷呗。有识或见讥，动以苏为解。愚者不必责，可责在吾辈。
呈月窗兄
作者：陈著
朝代：宋
体裁：五言律诗

颇有爱山心，山人交未深。不知回俗驾，依旧入儒林。乐处外何有，故书中可寻。渔蓑归得晚，风雨伴吾吟。
呈竹石亭
作者：陈著
朝代：宋
体裁：七言绝句

说道疏时元是密，偶于忙处得寻閒。宿愁复岭重山外，新趣清风明月閒。
呈雪窦僧野翁
作者：陈著
朝代：宋
体裁：五言律诗

雨屋又留连，回头七载前。同游半黄土，百感两霜颠。睡醒茶为祟，吟清山结缘。他年北窗下，谁复对床眠。
呈龄叟
作者：陈著
朝代：宋

寥寥古道独开门，一见无言心已闻。别后黄尘留四月，坐来清雨洗三分。鳞鳞秧活方吞水，翼翼山飞欲舞云。此景此生如此酒，證明耐久有南薰。
呈龄叟
作者：陈著
朝代：宋

寥寥古道独开门，一见无言心已闻。别后黄尘留四月，坐来清雨洗三分。鳞鳞秧活方吞水，翼翼山飞欲舞云。此景此生如此酒，证明耐久有南薰。
呈龄叟二首
作者：陈著
朝代：宋

溪山五里眼花中，万变风光一总空。惟有老师无处语，依然只是旧家风。老师神用笑谈中，不但能降大小空。自谓我心顽似铁，也随柳絮舞春风。
呈龄叟二首·其一
作者：陈著
朝代：宋
体裁：七言绝句

溪山五里眼花中，万变风光一总空。惟有老师无处语，依然只是旧家风。
呈龄叟二首·其二
作者：陈著
朝代：宋
体裁：七言绝句

老师神用笑谈中，不但能降大小空。自谓我心顽似铁，也随柳絮舞春风。
周翁留饮酒
作者：陈著
朝代：宋
体裁：七言律诗

晓对山翁坐破窗，地炉拨火两相忘。茅柴酒与人情好，萝卜羹和野味长。外面干戈何日定，前头尺寸逐时量。而今难说山居稳，飞马穷搜过虎狼。
和单君范古意六首 其五 
作者：陈著
朝代：宋

庄叟非观鱼，游戏何有乡。灵均岂渔者，聊以歌沧浪。超然网罟外，千载名字香。今人志多取，曲钩有馀殃。鱼死心亦死，胡为不自伤。勿谓得忘筌，未得筌以忘。
和单君范古意六首·农
作者：陈著
朝代：宋
体裁：古风

岁事有丰歉，官税无减除。谁知山中田，沙土多蒿蒌。秋来倘有成，犹恐才半租。或其水旱至，不足偿耰锄。叹息家百亩，无复三代初。妻儿忽相问，明朝饮何如。
和单君范古意六首·农
作者：陈著
朝代：宋

岁事有丰歉，官税无减除。谁知山中田，沙土多蒿蒌。秋来倘有成，犹恐才半租。或其水旱至，不足偿耰锄。叹息家百亩，无复三代初。妻儿忽相问，明朝饮何如。学圃盍如何，先说畦菜法。栽种及天阴，灌溉须雨歇。更欲树花果，古方难泯灭。不见郭橐驼，纤悉传以列。于以供釜烹，于以佐杯勺。颇疑鲁夫子，却鄙樊迟拙。枯者既就拾，湿者亦既束。空此一谷薪，载之可折轴。下山售市价，得粮不能宿。谁知此时心，气塞口自嘿。安得如买臣，卖薪有时足。一笛横秋风，渺渺心话长。勿效汉卜式，得即不为亨。当如老宁戚，饭歌不为狂。骅骝正骄腾，万里水草场。谁知北海上，啮雪对天狼。庄叟非观鱼，游戏何有乡。灵均岂渔者，聊以歌沧浪。超然网罟外，千载名字香。今人志多取，曲钩有馀殃。鱼死心亦死，胡为不自伤。勿谓得忘筌，未得筌以忘。虎投止三跳，气暴志匪深。人皆望而畏，所宅在崎嵚。时乎出山谷，爪利牙齿森。岂无勉有力，激烈尽杀心。我闻亦一快，细思又沈吟。就然射石者，未必能生擒。
和单君范古意六首·圃
作者：陈著
朝代：宋

学圃盍如何，先说畦菜法。栽种及天阴，灌溉须雨歇。更欲树花果，古方难泯灭。不见郭橐驼，纖悉传以列。于以供釜烹，于以佐杯勺。颇疑鲁夫子，却鄙樊迟拙。
和单君范古意六首·圃
作者：陈著
朝代：宋
体裁：古风

学圃盍如何，先说畦菜法。栽种及天阴，灌溉须雨歇。更欲树花果，古方难泯灭。不见郭橐驼，纤悉传以列。于以供釜烹，于以佐杯勺。颇疑鲁夫子，却鄙樊迟拙。
和单君范古意六首·樵
作者：陈著
朝代：宋
体裁：古风

枯者既就拾，湿者亦既束。空此一谷薪，载之可折轴。下山售市价，得粮不能宿。谁知此时心，气塞口自嘿。安得如买臣，卖薪有时足。
和单君范古意六首·牧
作者：陈著
朝代：宋

一笛横秋风，渺渺心话长。勿效汉卜式，得即不为亨。当如老宁戚，饭歌不为狂。骅骝正骄腾，万里水草场。谁知北海上，啮雪对天狼。
和单君范古意六首·猎
作者：陈著
朝代：宋
体裁：古风

虎投止三跳，气暴志匪深。人皆望而畏，所宅在崎嵚。时乎出山谷，爪利牙齿森。岂无勉有力，激烈尽杀心。我闻亦一快，细思又沈吟。就然射石者，未必能生擒。
和单君范古意六首·猎
作者：陈著
朝代：宋

虎投止三跳，气暴志匪深。入皆望而畏，所宅在崎嵌。时乎出山谷，爪利牙齿森。岂无勉有力，激烈尽杀心。我闻亦一快，细思又沈吟。就然射石者，未必能生擒。
和单君范古意六首·
作者：陈著
朝代：宋

庄叟非观鱼，游戏何有乡。
灵均岂渔者，聊以歌沧浪。
超然网罟外，千载名字香。
今人志多取，曲钩有余殃。
鱼死心亦死，胡为不自伤。
勿谓得忘筌，未得筌以忘。
和吴竹修
作者：陈著
朝代：宋
体裁：七言律诗

滔滔世事黯难言，忽忽光阴况晚年。草野姓名萤爝里，江湖消息马风前。论交有得无新故，处变如常是圣贤。何幸相知足磨琢，言诗须到赐商边。
和息庵呈蒙山韵
作者：陈著
朝代：宋
体裁：七言律诗

象骖来自海之滨，何幸相逢孤独园。好句不妨诗共屋，戏言敢及赋名坤。江湖自有清风调，云月难招流俗魂。千里文章本同味，几时樽酒细重论。
咏不开牡丹
作者：陈著
朝代：宋
体裁：七言绝句

一种仙根自洛阳，春深何事不花生。芳心未必全羞涩，犹恨东风用力轻。
咏孙常州飞蓬亭
作者：陈著
朝代：宋
体裁：七言律诗

藕花池上竹梅阴，一舣中閒用意深。画舫规模供燕适，虚舟世界看浮沉。快风未信千帆福，逆水难凭百丈心。惟有此蓬飞已定，更无惊浪怒涛侵。
咏鹭
作者：陈著
朝代：宋
体裁：七言绝句

玉雪毛衣□□□，平生惯弄碧潺潺。春风唤起双飞兴，不得鱼虾也入山。
咸淳元年乙丑冬同金陵制幕诸公游旧乌衣巷新来燕堂制参董静有诗因次韵
作者：陈著
朝代：宋
体裁：七言律诗

王谢风流堕渺茫，黯然怀旧见新堂。山无多树夕阳远，梅始一花春意长。燕去有时来画屋，鹤飞何日到青冈。休言枉洒新亭泪，犹胜如今似醉乡。
哭赵观使墓
作者：陈著
朝代：宋
体裁：七言绝句

十载重来古树阴，眼前新冢泪沾襟。归家当与诸儿说，要识如今展拜心。
喜弟观得孙弥月数句识之
作者：陈著
朝代：宋

我昔四十七，正室熊始抱。命蹇坐迟晚，不及含饴笑。今汝绝胜我，较我一年早。手抚宗嫡孙，况有眉寿老。汝心当何如，喜气浮襁褓。何幸亲见之，是子当跨灶。深源出芳流，盛德受丰报。家庆三世图，人閒如此少。弥月汤饼席，云气尊与少。欢极不知醉，老怀得倾倒。平生汝从我，笃友肝胆照。凛然来者惧，今乃知有绍。回首我回儿，贤否虽未料。庶如我汝心，世世式相好。
喜弟观得孙弥月数句识之
作者：陈著
朝代：宋

我昔四十七，正室熊始抱。命蹇坐迟晚，不及含饴笑。今汝绝胜我，较我一年早。手抚宗嫡孙，况有眉寿老。汝心当何如，喜气浮襁褓。何幸亲见之，是子当跨灶。深源出芳流，盛德受丰报。家庆三世图，人閒如此少。弥月汤饼席，云集尊与少。欢极不知醉，老怀得倾倒。平生汝从我，笃友肝胆照。凛然来者惧，今乃知有绍。回首我四儿，贤否虽未料。庶如我汝心，世世式相好。
喜见单君范八句
作者：陈著
朝代：宋

世衰交道薄，相好独金兰。见面惊双瘦，知心话百难。老饕葱本暖，清坐杏花寒。明日休轻别，流年水赴滩。
喜见单君范八句
作者：陈著
朝代：宋

世衰交道薄，相好独金兰。见面惊双瘦，知心话百难。老饕葱本煖，清坐杏花寒。明日休轻别，流年水赴滩。
喜迁莺·代邑士送梁宰观赴昆山同知
作者：陈著
朝代：宋
体裁：词

南庐佳号。是自许孔明，经纶才调。对柳鸣琴，凭花制锦，小试一同谈笑。怎知画帘难驻，忽又星舆催召。但谶得、耀碑潭水月，交光相照。驿道。春正好。簇帐擎杯，听取殷勤祷。略鲙松鲈，便膺芝凤，凌溯紫清津要。当家得时行志，回首旧封文庙。疏化雨，障狂澜不尽，生生芹藻。
喜迁莺（代邑士送梁宰观赴昆山同知）
作者：陈著
朝代：宋
体裁：词

南庐佳号。是自许孔明，经纶才调。对柳鸣琴，凭花制锦，小试一同谈笑。怎知画帘难驻，忽又星舆催召。但谶得、耀碑潭水月，交光相照。驿道。春正好。簇帐擎杯，听取殷勤祷。略鲙松鲈，便膺芝凤，陵溯紫清津要。当家得时行志，回首旧封文庙。疏化雨，障狂澜不尽，生生芹藻。
嘉兴道中
作者：陈著
朝代：宋

此来知几番，此景孰能言。有堰留河水，无山碍稻村。船收菱入市，家植桂当门。风物有如此，谁招二陆魂。
四安县道中望一山最尖青问轿夫云是馒头山因
作者：陈著
朝代：宋

眼前山忽好，他处特纷绿。四下正铺野，一尖高入云。乾坤分外阔，江浙此閒分。我欲更村号，尊为卓秀君。
四安县道中望一山最尖青问轿夫云是馒头山因有诗
作者：陈著
朝代：宋

眼前山忽好，他处特纷纷。四下正铺野，一尖高入云。乾坤分外阔，江浙此閒分。我欲更村号，尊为卓秀君。
四月三日与家小人酌转官球花因花八句略为花
作者：陈著
朝代：宋
体裁：五言律诗

红芳销歇后，天质最分明。剪衬青云薄，团成白雪轻。官途荣进取，时样妄推评。本色相看处，幽窗不世情。
四月五日后圃酴醾芍药侍郎三花盛开醉中成三咏
作者：陈著
朝代：宋

酴醾忽尽花，春与夏交加。顷刻当千日，风流能几家。香丛迷粉蝶，曲蔓走青蛇。火急要清赏，可人归未邪。芍药又将开，那堪夜雨催。密铺萱草衬，巧傍牡丹栽。省砌休思著，扬州曾看来。芳菲概如许，俯仰亦悠哉。芍药圃中央，有花名侍郎。丛丛娇翠羽，朵朵淡红妆。凤阁样如梦，鸡冠班自行。何如付一醉，岁岁有春光。
四月五日后圃酴醾芍药侍郎三花盛开醉吕成三
作者：陈著
朝代：宋
体裁：五言律诗

芍药又将开，那堪夜雨催。密铺萱草衬，巧傍牡丹栽。省砌休思著，扬州曾看来。芳菲概如许，俯仰亦悠哉。
四月五日后圃酴醾芍药侍郎三花盛开醉吕成三
作者：陈著
朝代：宋

芍药圃中央，有花名侍郎。
丛丛娇翠羽，朵朵淡红妆。
凤阁样如梦，鸡冠班自行。
何如付一醉，岁风有春光。
四月五日后圃酴醾芍药侍郎三花盛开醉吕成三
作者：陈著
朝代：宋

酴醾忽尽花，春与夏交加。顷刻当千日，风流能几家。香丛迷粉蝶，曲蔓走青蛇。火急要清赏，可人归未邪。
四月五日后圃酴醿芍药侍郎三花盛开醉中成三咏·其三
作者：陈著
朝代：宋
体裁：五言律诗

芍药圃中央，有花名侍郎。丛丛娇翠羽，朵朵淡红妆。凤阁样如梦，鸡冠班自行。何如付一醉，岁岁有春光。
四月五日醉书慈云阁
作者：陈著
朝代：宋

峰开荷叶东南倾，梵宫截断西来青。参差楼阁半空起，撞钟椎鱼撼林坰。奔走簦笠数百里，随事来乞山中灵。大众坐饱云捧足，百需顺应水建瓴。彼饕者谁尸海阃，日鬻三帖出府庭。交驰争此一席捲，赭山不足搜钵瓶。囊橐所攫鸟兽散，遗臭满山草亦腥。檐栋摧落甚败驿，旁风雨湿上见星。厨烟寂寞甑釜破，残僧菜色身伶俜。山运忽回缘法到，铁锡飞入总云亭。伽蓝起舞山鬼避，击大法鼓轰雷霆。竖硬脊梁施敏手，恢恢馀刃新发硎。仆者以兴弊者刬，如痼病脱沈醉醒。况今佛流正澎湃，平地丈浪腾沧溟。何事不可咄嗟办，寺已如画山翠屏。谁知不忍回首处，山下景色何凋零。文献故家编下户，潇潇四壁门长扃。旧来富家鼠窜伏，贫民偶遗风涛萍。叫嚣隳突尚不已，宛转就缚垂死丁。春风无分日光薄，冤声苦语那可听。信有天堂与地狱，咫尺中间分异形。世变不情至此极，仰面三叹天冥冥。
四月五日醉书慈云阁
作者：陈著
朝代：宋

峰开荷叶东南倾，梵宫截断西来青。
参差楼阁半空起，撞钟椎鱼撼林坰。
奔走簦笠数百里，随事来乞山中灵。
大众坐饱云捧足，百需顺应水建瓴。
彼饕者谁尸海阃，日鬻三帖山府庭。
交驰争此一席卷，赭山不足搜钵瓶。
囊橐所攫鸟兽散，遗臭满山草亦腥。
檐栋摧落甚败驿，旁风雨湿上见星。
厨烟寂寞甑釜破，残僧菜色身伶俜。
山运忽回缘法到，铁锡飞入总云亭。
伽蓝起舞山鬼避，击大法鼓轰雷霆。
竖硬脊梁施敏手，恢恢余刃新发硎。
仆者以兴弊者划，如痼病脱沈醉醒。
况今佛流正澎湃，平地丈浪腾沧溟。
何事不可咄嗟办，寺已如画山翠屏。
谁知不忍回首处，山下景色何凋零。
文献故家编下户，潇潇四壁门长扃。
旧来富家鼠窜伏，贫民偶遗风涛萍。
叫嚣隳突尚不已，宛转就缚垂死丁。
春风无分日光薄，冤声苦语那可听。
信有天堂与地狱，咫尺中间分异形。
世变不情至此极，仰面三叹天冥冥。
四月八日携子侄到上乘偶成
作者：陈著
朝代：宋
体裁：七言律诗

白首犹堪数里行，相过一笑见山堂。残僧门径静于夜，新夏林塘暖自凉。且借吟床娱半日，何妨归笠戴斜阳。我来岂敢辞筋力，先陇松楸倚寺旁。
四月十一日与妇小酌玉莲花前有感
作者：陈著
朝代：宋

西湖西山坡，水乐洞之侧。有池当轩绿，有花当夏白。风润脉柔茎，午芳擅正色。方来玉八瓣，圆中珠一的。曾携真率杯，相看契清阒。主人自城居，付与乘閒客。回头一十年，今日为何日。窗前小盆池，又见此花发。花于我何心，我见花自恻。老妻颇解事，一笑复太息。胡为不自知，君已八十一。洛阳白牡丹，杨家红芍药。魂梦且不到，何独□怀昔。□□垂头答，风雨天昏黑。
四月十一日与妇小酌玉莲花前有感
作者：陈著
朝代：宋

西湖西山坡，水乐洞之恻。有池当轩绿，有花当夏白。风润脉柔茎，午芳擅正色。方来玉八瓣，圆中珠一的。曾携真率杯，相看契清閴。主人自城居，会与乘閒客。回头一十年，今日为何日。窗前小盆池，又见此花发。花于我何心，我见花自恻。老妻颇解事，一笑复太息。胡为不自知，君已八十一。洛阳白牡丹，杨家红芍药。魂梦且不到，何独□怀昔。□□垂头答，风雨天昏黑。
四月朔日乡饮于邑董氏之依绿亭口占
作者：陈著
朝代：宋
体裁：七言律诗

道义为乡自不同，肯随流俗唾衰翁。高谈惊散洗红雨，清饮唤回依绿风。直欲鸢鱼相上下，那知乌兔有西东。得閒不乐真堪笑，金谷平泉总是空。
四月朔旦过黄山哭刑部百求弟道中五首
作者：陈著
朝代：宋

河流曲折二十里，过了黄山始直东。今日卸船须得早，鄮峰已在眼花中。
四月朔旦过黄山哭刑部百求弟道中五首
作者：陈著
朝代：宋

河流曲折二十里，过了黄山始直礴。今日卸船须得早，鄮峰已在眼花中。
四次寄意
作者：陈著
朝代：宋

正大从来不径由，穷崖今却伴暖愁。
栖栖宇内知师孔，吃吃人閒爱说侯。
昨夜撞钟搜句到，他年笼壁把名留。
崆峒麦熟关时事，此意还曾入咏不。
四次寄意
作者：陈著
朝代：宋

正大从来不径由，穷崖今却伴猿愁。栖栖宇内知师孔，吃吃人閒爱说侯。昨夜撞钟搜句到，他年笼壁把名留。崆峒麦熟关时事，此意还曾入咏不。
回家
作者：陈著
朝代：宋
体裁：七言律诗

为嫌客闷转还乡，到得还乡梦转长。密友会疏心欲折，贫家事富担难当。秋山有态忻新雨，风叶无名怨夕阳。此景劝君评洎取，免教诗社报凄凉。
因閒坐偶成韵谢黄虚谷
作者：陈著
朝代：宋
体裁：七言律诗

梦曾骑马踏京华，老矣盟鸥寄水涯。回首故人多宿草，攒眉晚节自寒花。南风漫把初心鼓，西日难将只手遮。犹有穷吟谁管领，何时王翰作邻家。
坐凝光亭看麦
作者：陈著
朝代：宋
体裁：七言绝句

十日前来翠满腔，重来二麦已摇黄。春风亦自知艰食，日夜吹嘘早熟香。
城中赴范纯甫酒有感
作者：陈著
朝代：宋

杜鹃啼断洛阳桥，心与萍流絮与飘。风雨故都同死梦，山林晚景十年饶。相逢得醉有今日，万事忘言付落潮。见说隐居归我里，尚堪鸡黍狎招邀。
城归憩吴竹修家一诗写怀
作者：陈著
朝代：宋
体裁：五言律诗

去时桃未蕊，归见石榴花。白首镫前酒，青山梦里家。鹃声心路梗，蚊毒面皮麻。劳苦书生事，堪嗟老未涯。
壬午九日有感
作者：陈著
朝代：宋
体裁：七言律诗

修茂堂中九日杯，今年无复寿兄来。把萸空感同看会，插菊难教一笑开。不使犬鸡当厄去，却闻鸿雁送声哀。浮生忽忽何须感，荒草牛山戏马台。
声声慢·珍丛凤舞
作者：陈著
朝代：宋
体裁：词

珍丛凤舞，曾是宣和，春风送归禁幄。翠浅红深，婉娩步空金落。腥尘未飞动处，是先知、早辞华萼。好在□，四并难多少，怨怀无托。猛拍阑干谁会，浮世事、悠悠白云黄鹤。有酒当花，休得是今非昨。花犹百年宁耐，算人生、能几欢乐。又忽忽，醉梦里、春去不觉。
声声慢（次韵黄子羽咏凤花）
作者：陈著
朝代：宋

珍丛凤舞。曾是宣和，春风送归禁幄。翠浅红深，婉娩步空金落。腥尘未飞动处，是先知、早辞华萼。好在□，四并难多少，怨怀无托。猛拍阑干谁会，浮世事、悠悠白云黄鹤。有酒当花，休得是今非昨。花犹百年宁耐，算人生、能几欢乐。又匆匆，醉梦里、春去不觉。
复越悟本寺主僧文蔚惠丹剂
作者：陈著
朝代：宋
体裁：七言绝句

师归古越老梅根，我住小丹山下村。赠我金丹知有意，要生羽翼到云门。
夏五再游慈云
作者：陈著
朝代：宋

青山屏绕碧溪湾，不是閒身欲到难。好客易招才隔水，先茔在望莫凭阑。三杯便是人閒福，半榻聊分物外安。扶醉有儿归路稳，不妨风露旧南冠。
夏五再游慈云
作者：陈著
朝代：宋

青山屏绕碧溪湾，不是閒身欲到难。好容易招才隔水，先茔在望莫凭阑。三杯便是人閒福，半榻聊分物外安。扶醉有儿归路稳，不妨风露旧南冠。
夏五朔旦示都儿学书
作者：陈著
朝代：宋
体裁：五言绝句

老去眼生花，儿方学画鸦。聊将二十字，要识汝传家。
外孙黄相儿求写送春三首并示
作者：陈著
朝代：宋

相儿一揖笑嬉嬉，要写酴醾架下诗。留取他年时展看，外家风景有当时。
外孙黄相儿求写送春三首并示
作者：陈著
朝代：宋

相儿一揖笑嬉嬉，要写酴醾架不诗。留取他年时展看，外家风景有当时。
外孙黄相儿求诗
作者：陈著
朝代：宋
体裁：古风

可人黄外孙，来吾与汝言。是为慈溪嫡，未离嵩绿门。以身答世谱，学问为本根。吾言虽老拙，铭心其永存。
外甥黄阿相生日
作者：陈著
朝代：宋

湖山聚秀系斯文，汝更峥嵘瑞户门。嵩里是人夸宅相，慈溪之后有曾孙。书声自可怡重庆，家学何妨涨一源。远大相期吾耄矣，莫将苦语等閒言。
外甥黄阿相生日
作者：陈著
朝代：宋

湖山聚秀系斯文，汝更峥嵘瑞户门。嵩里是人誇宅相，慈溪之后有曾孙。书声自可怡重庆，家学何妨涨一源。远大相期吾耄矣，莫将苦语等閒言。
夜光书怀
作者：陈著
朝代：宋

竹窗镫火足相陪，惟怕梅花画角催。我欲欹眠寻好梦，照人隙月更徘徊。
夜坐书怀
作者：陈著
朝代：宋
体裁：七言绝句

竹窗镫火足相陪，惟怕梅花画角催。我欲敧眠寻好梦，照人隙月更徘徊。
夜宿倪庵坐雨二首
作者：陈著
朝代：宋

一自入庵来，翛然百念灰。松风晴后雨，涧水静中雷。邻户祈蚕母，樵翁挟雉媒。若无山外事，何必过天台。连朝云霭霭，一夜雨飕飕。涨雾黑天晓，洗山黄涧流。润深麻长骨，湿重麦垂头。春水可农事，只愁兵未休。
夜宿倪庵坐雨二首·其一
作者：陈著
朝代：宋
体裁：五言律诗

一自入庵来，翛然百念灰。松风晴后雨，涧水静中雷。邻户祈蚕母，樵翁挟雉媒。若无山外事，何必过天台。
夜宿倪庵坐雨二首·其二
作者：陈著
朝代：宋
体裁：五言律诗

连朝云霭霭，一夜雨飕飕。涨雾黑天晓，洗山黄涧流。润深麻长骨，湿重麦垂头。春水可农事，只愁兵未休。
夜梦在旧京忽闻卖花声有感至于恸哭觉而泪满
作者：陈著
朝代：宋

卖花声，卖花声，识得万紫千红名。与花结习夙有分，宛转说出花平生。低发缓引晨气软，此断彼续春风萦。九街儿女芳睡醒，争先买新开门迎。泥沙视钱不问价，惟欲荡意摇双睛。薄鬟高髻团团插，玉盆巧浸金盆盛。人心世态太浮靡，庶几治象犹承平，如今风景那可评。向时楼台买花户，凄烟落日迷荆榛。但见马嘶逐水草，狐狸白昼嗥荒城。万花厄运至此极，纵有卖声谁耳倾。我生不辰苦怀旧，如病入痼酒宿醒。况被春风暗撩拨，傍无知我难号鸣。忽焉夜枕发为梦，恍恍惚惚行故京。一唱再唱破垣隔，闻声不见花分明。谓此何日尚有此，倾面大恸泪纵横。久而方觉更哽塞，拥被危坐百感并。我年今已七十一，岂是年少閒关情。天空地阔说不尽，山外杜鹃啼残更。
夜梦在旧京忽闻卖花声有感至于恸哭觉而泪满枕上因趁笔记之
作者：陈著
朝代：宋
体裁：古风

卖花声，卖花声，识得万紫千红名。与花结习夙有分，宛转说出花平生。低发缓引晨气软，此断彼续春风萦。九街儿女芳睡醒，争先买新开门迎。泥沙视钱不问价，惟欲荡意摇双睛。薄鬟高髻团团插，玉盆巧浸金盆盛。人心世态本浮靡，庶几治象犹承平。卖花声，卖花声，如今风景那可评。向时楼台买花户，凄烟落日迷荆榛。但见马嘶逐水草，狐狸白昼嗥荒城。万花厄运至此极，纵有卖声谁耳倾。我生不辰苦怀旧，如病入痼酒宿酲。况被春风暗撩拨，傍无知我难号鸣。忽焉夜枕发为梦，恍恍惚惚行故京。一唱再唱破垣隔，闻声不见花分明。谓此何日尚有此，倾面大恸泪纵横。久而方觉更哽塞，拥被危坐百感并。我年今已七十一，岂是年少閒关情。天空地阔说不尽，山外杜鹃啼残更。
夜窗书怀
作者：陈著
朝代：宋

夜深万籁平，危坐弗闭户。不著沈麝香。一空清似许。竹凉露易零，鲜鲜正亭午。弹琴大小声，鬼语杂风雨。琴罢复长吟，吟罢复起舞。人生三万日，胡可弱不武。越石勇著鞭，相如志题柱。惟患不自立，彼于我非愈。青萍已出匣，抚视气如虎。生侯死庙食，可以噬而取。安能久居此，镫花甘自苦。
夜窗书怀
作者：陈著
朝代：宋

夜深万籁平，危坐弗闭户。不著沈麝香，一空清似许。竹凉露易零，鲜鲜正亭午。弹琴大小声，鬼语杂风雨。琴罢复长吟，吟罢复起舞。人生三万日，胡可弱不武。越石勇著鞭，相如志题柱。惟患不自立，彼于我非愈。青萍已出匣，抚视气如虎。生侯死庙食，可以噬而取。安能久居此，镫花甘自苦。
夜酌丹山
作者：陈著
朝代：宋

石路深深著梵宫，绿阴截断出尘红。春风杖屦閒忙外，明月山林醒醉中。有酒何须白莲社，无诗可入碧纱笼。归途自有儿扶笑，不用过溪劳远公。
夜饮慈云诸公索诗因成长篇
作者：陈著
朝代：宋
体裁：古风

世艳明灭萤尾光，客气腾跃烟中香。烟消萤死竟何有，要知人事亦何常。今夕何夕山中集，六客相对通肺肠。樽中不问酒圣贤，得醉即是无何乡。耳边鼓笛有自好，忽散而去何吾妨。吾辈本非淫湎流，聊以寄意齐兴亡。老禅知我酷信我，谓此非痴亦非狂。呼童展纸快磨墨，听我趁笔穷夜长。砉然一笑如梦觉，清风明月自有天文章。
大酺 其二 寿沿江大制使观文马裕斋同知
作者：陈著
朝代：宋
体裁：词

问大江东，长淮上，缘分如何脩到。轻裘还熟局，第三番又是，五年春了。菜饭工夫，露香心事，唯靠天公分晓。林泉琴书梦，算飞笺觅去，不知多少。奈雅意难酬，又还留住，口衔新诏。都无他嗜好。玉麟静、公事供谈笑。满眼是、风花飘忽，惟有长松，雪霜里、插天苍老。休忆家山好。安乐处、便成蓬岛。正春雨、秧畴饱。边城如画，处处绿杨芳草。青溪不妨寄傲。
大酺·把雪冰心
作者：陈著
朝代：宋
体裁：词

把雪冰心，钧韶手，飞上青云时早。红尘难染着，十年前曾坐，凤池鳌岛。晕锦锵环，重金压带，相去能争多少。从容何心问，到如今都领，绣春花草。算耐处光阴，淡中滋味，世人那晓。笺天新有稿。要归去、盘礴山阴道。便整顿、随琴霜鹤，带石秋兰，约松乔、倚风清啸。争奈俞音杳。明月棹、又还停了。但珍重、经纶料。时来须做，休管急流人笑。功名尽迟尽好。
大酺（寿江东运使陆云西集撰）
作者：陈著
朝代：宋
体裁：词

把雪冰心，钧韶手，飞上青云时早。红尘难染著，十年前曾坐，凤池鳌岛。晕锦锵环，重金压带，相去能争多少。从容何心问，到如今都领，绣春花草。算耐处光阴，淡中滋味，世人那晓。笺天新有稿。要归去、盘礴山阴道。便整顿、随琴霜鹤，带石秋兰，约松乔、倚风清啸。争奈俞音杳。明月棹、又还停了。但珍重、经纶料。时来须做，休管急流人笑。功名尽迟尽好。
大酺（寿王修斋枢密）
作者：陈著
朝代：宋
体裁：词

自有乾坤，扶人极，宗主须还人物。今为何时节，满红尘富贵，絮花飘忽。抵障狂澜，提携正印，一柱天擎突兀。平生分明处，是从容处□，不差毫发。把朝市山林，一般看了，无边风月。深衣清到骨。紫枢府、谁信曾簪笏。炊脱粟、黄鸡白酒，补菊栽梅，碧溪绕、竹篱茅屋。无限轻描貌。都说道、诏书催发。想回首、招黄鹄。微微自笑，惟有赤松衣钵。相陪对门石佛。
大？
作者：陈著
朝代：宋
体裁：词

问大江东，长淮上，缘分如何修到。轻裘还熟局，第三番又是，五年春了。菜饭工夫，露香心事，惟靠天公分晓。林泉琴书梦，算飞笺觅去，不知多少。奈雅意难酬，又还留住，口衔新诏。都无他嗜好。玉麟静、公事供谈笑。满眼是、风花飘忽，惟有长松，雪霜里、插天苍老。休忆家山好。安乐处、便成蓬岛。正春雨、秧畴饱。边城如画，处处绿杨芳草。青溪不妨寄傲。
天台徐德源许以谷应借
作者：陈著
朝代：宋
体裁：七言律诗

枯淡生涯寄草莱，短供不给甑尘埃。吾徒例有绝粮事，世俗何从索米来。邂逅指囷如鲁肃，分明流饭自天台。不将乞字书为帖，拙语聊干一笑开。
女兄归萧氏夫死誓守柏舟郡闻于朝赐旌表褒节
作者：陈著
朝代：宋

终身坚白表重阍，一粹真如玉不痕。能使齐侯归吊室，自应沛相奏题门。青天有眼临霜节，黄坏知心妥夜魂。不见鄞江八行史，叶夫人德长儿孙。
女兄归萧氏夫死誓守柏舟郡闻于朝赐旌表褒节
作者：陈著
朝代：宋

终身坚白表重阍，一粹真如玉不痕。能使齐侯归吊室，自应沛相奏题门。青天有眼临霜节，黄壤知心妥夜魂。不见鄞江八行史，叶夫人德长儿孙。
如岳上人求赋剡鹿苑寺一览阁
作者：陈著
朝代：宋
体裁：七言律诗

层檐危镇梵王宫，景物都归两碧瞳。九万里风斯在下，三千世界本来空。诗怀浩浩晴澜外，人事滔滔流水东。凝伫移时还暝坐，胸中天地自玲珑。
如心侄有诗因用韵
作者：陈著
朝代：宋
体裁：古风

越鸟不巢北，流水东不西。人心胡不常，随世为昂低。造物善戏人，如儿笑复啼。行止当自适，何为尔栖栖。
如梦令（舟泊咸池）
作者：陈著
朝代：宋
体裁：词

晚泊江湾平处。楚楚苹花自舞。风翦雨丝轻，江上潮生船去。看取。看取。湿橹不惊鸥鹭。
如梦令（西湖道中）
作者：陈著
朝代：宋
体裁：词

家在明山南住。身在明山西路。回首碧云端，自笑不如飞鹜。飞去。飞去。飞入明山深处。
孟春书怀
作者：陈著
朝代：宋
体裁：七言律诗

老健羲娥不住车，东君依样做年华。十来日雨洗梅萼，一半春风归杏花。醉里出门忘故我，閒心到处是吾家。临溪忽悟前程事，流水方生未到涯。
季秋入城郡入迎鲍王有感
作者：陈著
朝代：宋
体裁：七言律诗

满城呵道涨黄尘，仪卫森严亚玉宸。幕帟游魂勋阀旧，鼓笳杀气谱家新。西风儿戏知何世，末俗民心只有神。兀坐僧窗增感慨，梁公已矣更谁人。
季秋既望吾族子侄以老人会于我家名日燕老集
作者：陈著
朝代：宋

飒飒西风来，吹不开眉端。
团团空中月，照不见肺肝。
菊花仍旧香，过雁秋年年。
我怀人得知，流光逝如川。
况此苟活身，包羞天地閒。
不如先露晞，安用空流连。
儿辈何为者，芋栗菘藿盘。
将以寿我酒，岁晚松在山。
我谓非我意，掉头三长叹。
绕膝不肯离，且笑且进言。
陶潜杜少陵，逢时更多艰。
何尝便忘躯，得酒即开颜。
父子恩爱重，一刻难轻拼。
世路虽逼仄，天道又好还。
但是强健在，心事终已宽。
是亦菽水具，非如五鼎难。
庶几诗礼风，聊以娱亲安。
再拜固以请，愿领家庭欢。
勤勤苦费辞，细听理亦然。
强饮竟成醉，援笔如狂颠。
梗概粗以见，不觉盈长笺。
呼儿为我歌，勿与醒者传。
季秋既望吾族子侄以老人会于我家名曰燕老集此意亦可尚醉后写其意
作者：陈著
朝代：宋

飒飒西风来，吹不开眉端。团团空中月，照不见肺肝。菊花仍旧香，过雁秋年年。我怀人得知，流光逝如川。况此苟活身，包羞天地閒。不如先露晞，安用空流连。儿辈何为者，芋栗菘藿盘。将以寿我酒，岁晚松在山。我谓非我意，掉头三长叹。绕膝不肯离，且笑且进言。陶潜杜少陵，逢时更多艰。何尝便忘躯，得酒即开颜。父子恩爱重，一刻难轻拚。世路虽偪仄，天道又好还。但是强健在，心事终已宽。是亦菽水具，非如五鼎难。庶几诗礼风，聊以娱亲安。再拜固以请，愿领家庭欢。勤勤苦费辞，细听理亦然。强饮竟成醉，援笔如狂颠。梗概粗以见，不觉盈长笺。呼儿为我歌，勿与醒者传。
定海
作者：陈著
朝代：宋
体裁：七言律诗

一夜南风便叶舟，天教偿我定川游。两崖踞海潮吞脚，万石封堤水掉头。家家活计鱼虾市，处处欢声鼓笛楼。不用丹青状风景，逢人且说小杭州。
宜晚小酌二首
作者：陈著
朝代：宋

天理人伦古到今，一门三世弟兄心。紫荆树树花如锦，方信春风无浅深。浊酒三杯三代醇，中閒滋味是人伦。世人毫末成胡越，要看家风我姓陈。
宜晚小酌二首·其一
作者：陈著
朝代：宋
体裁：七言绝句

天理人伦古到今，一门三世弟兄心。紫荆树树花如锦，方信春风无浅深。
宜晚小酌二首·其二
作者：陈著
朝代：宋
体裁：七言绝句

浊酒三杯三代醇，中閒滋味是人伦。世人毫末成胡越，要看家风我姓陈。
宝鼎现 其一 寿范著林
作者：陈著
朝代：宋
体裁：词

著林仙叟，梦境炊得，才香还觉。回首渺，觚棱何处，云与商量浮计小。矮矮屋、半弓来闲地，也着三花两草。沸眼底、鞭风笠雨，不满茶边一笑。寿骨奇耸神清峭。散人装、游戏尘表。帘昼永、长留雅伴，吟唾宽飞潇洒料。最好是、瑟和琴同调，眉里相看耐老。更绿草、孙枝可意，谱得家传较早。争指画额儿儿，欢祝处、荷薰吹晓。记兰汤初试，当日风光又到。拚醵饮、任金樽倒。醉把羲娥傲。算万事、都是空花，雪柏霜松镇好。
宝鼎现·玉宸凝眷
作者：陈著
朝代：宋
体裁：词

玉宸凝眷。要得培□，神皋根本。天赋与、经纶好手，门外红尘谈笑遣。任草色、遍空庭交翠，月往风来自便。但纸帐、时供小憩，长理灯窗公案。五行俱下流光电。笔如神、毫发都见。是则是、霜严雪劲，到底春风生意满。唤得应、雨和晴恰好，旗舞粳艘百万。更社鼠城狐扫影，雁鹜惊人避箭。最是满腹精神，担负处、浑身皆胆。又谁知、条理元在，规模里面。天下事、又何难办。待副苍生愿。渺宇宙、多少关心，留取功名久远。
宝鼎现·问今何日
作者：陈著
朝代：宋

问今何日，旧也曾尾，东风鵷鹭。回首念，家山桃李，归去来兮闻早赋。梦境里、尽何妨疏散，时趁莺晴信步。是则是、清闲自好，一点心犹怀古。记得平世痴儿女。自灯宵、游了三五。还次第、湖边去也，寒食清明炊未住。是处处、是丹青图画，随意狂歌醉舞。奈蓦被、烟花浪手，一掷残阳孤注。须信乐极悲来，谁道是、曾歌琼树。夕阳亭遗涴，翻得江涛似许。忍望著、□天津路。最是鹃啼苦。算世事、消把春看，还有落花飞絮。
宝鼎现（代邑士送韩君美经历）
作者：陈著
朝代：宋
体裁：词

望京门外，怕见催发，东风行马。清到底、冰壶满了，欲借留来无计也。祖劝酒、看依依情恋，都在眉尖眼下。任万户、诗旗曲帐，有笔应难描写。是则龟组随瓜卸。好规模、分付来者。才泛绿、依红小暇，移讲芹宫时促驾。又指点、秀宁城来脉，疏瀹春流似画。更巧为、溪山著句，留作千年佳话。最念一邑酸寒，风雨暗、真几成假。向纛牙交处，还得儒珍旧价。便父母、又如何做，但结心香社。愿阔步、直上云霄，犹□回头奉化。
宝鼎现（四时怀古春词）
作者：陈著
朝代：宋
体裁：词

问今何日，旧也曾尾，东风鹓鹭。回首念，家山桃李，归去来兮闻早赋。梦境里、尽何妨疏散，时趁莺晴信步。是则是、清闲自好，一点心犹怀古。记得平世痴儿女。自灯宵、游了三五。还次第、湖边去也，寒食清明炊未住。是处处、是丹青图画，随意狂歌醉舞。奈蓦被、烟花浪手，一掷残阳孤注。须信乐极悲来，谁道是、曾歌琼树。夕阳亭遗涴，翻得江涛似许。忍望著、□天津路。最是鹃啼苦。算世事、消把春看，还有落花飞絮。
宝鼎现（寿京尹曾留远侍郎渊子）
作者：陈著
朝代：宋

玉宸凝眷。要得培□，神皋根本。天赋与、经纶好手，门外红尘谈笑遣。任草色、遍空庭交翠，月往风来自便。但纸帐、时供小憩，长理灯窗公案。五行俱下流光电。笔如神、毫发都见。是则是、霜严雪劲，到底春风生意满。唤得应、雨和晴恰好，旗舞F735艘百万。更社鼠城狐扫影，雁鹜惊人避箭。最是满腹精神，担负处、浑身皆胆。又谁知、条理元在，规模里面。天下事、又何难办。待副苍生愿。渺宇宙、多少关心，留取功名久远。
宝鼎现（寿范著林）
作者：陈著
朝代：宋
体裁：词

著林仙叟，梦境炊得，才香还觉。回首渺，觚棱何处，云与商量浮计小。矮矮屋、半弓来闲地，也著三花两草。沸眼底、鞭风笠雨，不满茶边一笑。寿骨奇耸神清峭。散人装、游戏尘表。帘昼永、长留雅伴，吟唾宽飞潇洒料。最好是、瑟和琴同调，眉里相看耐老。更绿草、孙枝可意，谱得家传较早。争指画额儿儿，欢祝处、荷薰吹晓。记兰汤初试，当日风光又到。拚醵饮、任金尊倒。醉把羲娥傲。算万事、都是空花，雪柏霜松镇好。
宿天宁寺偶成
作者：陈著
朝代：宋
体裁：七言律诗

参差新复古禅关，残树疏篁百亩閒。清晓轩窗初过雨，黄尘城市自深山。一家暂付客天外，半榻聊分僧夏閒。犹有故人相访问，到无言处是时难。
宿洞真观呈卢竹溪
作者：陈著
朝代：宋

傍家新筑好，儒道不相妨。松火客床梦，梅花诗屋香。欲盟六逸醉，始托四明狂。高视黄尘表，翛然何有乡。
宿灵石方丈
作者：陈著
朝代：宋

偶因尘隙游灵石，不觉夷犹到夜深。坐对半窗山月影，参成一片白云心。寒螀著露更相调，老叶无风也自吟。分得僧床伴僧梦，梦阑诗料满山林。
宿灵石方丈
作者：陈著
朝代：宋

偶因尘隙游灵石，不觉夷犹到夜深。坐对半窗山月影，参成一片白云心。螀著露更相调，老叶无风也自吟。分得僧床伴僧梦，梦阑诗料满山林。
寄南湖主人海雪岑
作者：陈著
朝代：宋

别雪岑翁不记年，翁今来管四明天。
看翁卷起南湖浪，洗尽浮尘结净缘。
寄南湖主人海雪岑
作者：陈著
朝代：宋

别雪岑翁不记年，翁今来管四明天。看翁捲起南湖浪，洗尽浮尘结净缘。
寄卢致远
作者：陈著
朝代：宋

春来日日雪满山，雪晴初放春风还。高人佳处独先得，挼蓝新涨溪一湾。垂杨隔岸竹隔水，梅花飞香莎草斑。市声咫尺自辟易，天景呈发无留悭。何须学徐生东泛海，也休问老子西入关。手招鸿鹄碧云远，耳狎鸡犬白日閒。雨畦灌蔬翠鼎鼎，春槽压酒红潺潺。可以仙吾气，可以童吾颜。可以平步骚吾吟，免著蜡屐穷跻攀。可以旷视舞吾醉，安用长袖妍弓弯。乾坤虽大此辄少，愧我衰老非其班。投我之辖下我榻，便欲援我起尘寰。携持雅道归破屋，分与松菊盟长跧。君如不能弃我去，倘可画我浮邱洪崖间。
寄卢致远
作者：陈著
朝代：宋

春来日日雪满山，雪晴初放春风还。
高人佳处独先得，挼蓝新涨溪一湾。
垂杨隔岸竹隔水，梅花飞香莎草斑。
市声咫尺自辟易，天景呈发无留悭。
何须学徐生东泛海，也术问老子西入关。
手招鸿鹄碧云远，耳狎鸡犬白日閒。
雨畦灌蔬翠鼎鼎，春槽压酒红潺潺。
可以仙吾气，可以仙吾气，
可以童吾颜。可以平步骚吾吟，
免著蜡屐穷跻攀。可以旷视舞吾醉，
安用长袖妍弓弯。乾坤虽大此辄少，
愧我衰老非其班。投我之辖下我榻，
便欲援我起尘寰。携持雅道归破屋，
分与松菊盟长跧。君如不能弃我去，
倘可画我浮邱洪崖间。
寄台教王吉甫
作者：陈著
朝代：宋

直溪之水清且洌，可以沃我老枯渴。直溪之风空且阔，可以舒我穷郁结。自闻西来飞霞佩，使我南望片云隔。苦无筋力抗尘埃，徒有心事交冰雪。长庚分光到寂寞，好风流閒无时节。瘿木岂是罍洗材，歜菹不登鼎俎列。见何所见斯未信，取非所取毋乃亵。俗眼滔滔鄂州花，古道卓卓元城铁。自昔瓮城地最灵，而况金坛人更杰。漫塘词源有流传，实斋理学素磨切。忽乘朝阳下赤城，坐觉文星灿东浙。龟手之药或以封，皋皮之座啸自彻。糠秕在前吾不妨吾后，瓦注者巧吾但安吾拙。教铎重新雷霆鸣，儒流勇赴江河决。弦诵洋洋正声合，芹藻楚楚生香发。北斗泰山收宝望，东观蓬莱是途辙。何时镫前相对一杯酒，未见颜色惟看山中秋夜月。
寄台教王吉甫
作者：陈著
朝代：宋

直溪之水清且洌，可以沃我老枯渴。
直溪之风空且阔，可以舒我穷郁结。
自闻西来飞霞佩，使我南望片云隔。
苦无筋力抗尘埃，徒有心事交冰雪。
长庚分光到寂寞，好风流閒无时节。
瘿木岂是罍洗材，歜葅不登鼎俎列。
见何所见斯未信，取非所取毋乃亵。
俗眼滔滔鄂州花，古道卓卓元城铁。
自昔瓮城地最灵，而况金坛人更杰。
漫塘词源有流传，实斋理学素磨切。
忽乘朝阳下赤城，坐觉文星灿不浙。
龟手之药或以封，皋皮之座啸自彻。
糠秕在前吾不妨吾后，瓦注者巧吾但安吾拙。
教铎重新雷霆鸣，儒流勇赴江河决。
弦诵洋洋正声合，芹藻楚楚生香发。
北斗泰山收宝望，东观蓬莱是途辙。
寄史景正教授
作者：陈著
朝代：宋
体裁：七言律诗

物表楼前话一番，晨星落落破痴昏。诗书非事口儒学，韦布不知身相门。壹是古心交耐友，多将新意发陈言。吾今老矣难重会，川泳云飞有子孙。
寄婺州石君瑞料院
作者：陈著
朝代：宋
体裁：五言律诗

灵光犹岿然，别久忽书传。风雨各闭户，山林多谢天。眼花千里外，心事十年前。独为儿曹喜，通家契有缘。
寄婺州石君瑞料院
作者：陈著
朝代：宋

灵光犹岿然，另久忽书传。
风雨各闭户，山林多谢末。
眼花千里外，心事十年前。
独为儿曹喜，通家契有缘。
寄崇福主泽南洲
作者：陈著
朝代：宋
体裁：七言律诗

天地中閒澒洞尘，山林须是好三分。危时安饭僧家鼓，浊世清风相国坟。老后重来如梦见，静中自韵以心闻。同游话到溪头别，寂寂斜阳淡淡云。
寄慈溪赭山寺主僧如岳
作者：陈著
朝代：宋
体裁：五言律诗

薄俗久沦胥，交心独抱初。孤岑千嶂外，两载几行书。岁晚梅花瘦，江空雁影疏。相逢不相见，近况定何如。
寄贝勉斋冯桂坡
作者：陈著
朝代：宋
体裁：古风

美人隔江水，相思江水深。江水日夜流，泛我东去心。春风百花老，把酒别草草。邂逅未可期，梅杏黄已饱。
寄贝勉斋冯桂坡
作者：陈著
朝代：宋
体裁：五言律诗

道谊不今古，世情空浅深。共君联夜话，慰我一生心。对酒清镫影，分襟细雨阴。天南岂无雁，时得寄书音。
寄贝勉斋冯桂坡
作者：陈著
朝代：宋

道谊不今古，世情空清深。
共君联夜话，慰我一生心。
对酒清镫影，分襟细雨阴。
天南岂无雁，时得寄书音。
寄赋慈溪沈氏爱菊序
作者：陈著
朝代：宋

我不识爱菊，却与菊相识。
寒前后著花，土中央为色。
微苦养长寿，晚香擅清德。
滔滔彼世人，方为桃李役。
寄赋慈溪沈氏爱菊序
作者：陈著
朝代：宋

我不识爱菊，却与菊相识。寒前后著花，土中央为色。微苦养长寿，晚香擅清德。滔滔彼世人，方为桃李役。谁能起渊明，参到菊太极。
寄赋黄东发湖山精舍
作者：陈著
朝代：宋

断鳌奠极戏者谁，岷山如龙万里驰。大江之阳起衡岳，崒嵂散作千委蛇。直趋四明卓秀伟，二百八十峰参差。潮江合拜山驻脚，伏脉分行东西支。东或峨眉或凤翼，□□万顷琉璃陂。二灵龟浮挟霞屿，大涵回顾藏嶮巇。我昔经行一俯仰，问百年前□何其。迩来世变那可道，前辈风流归春澌。山川无言黯失色，徒使旁观重嘘欷。西来诸峰江之外，独抱古青何巍巍。远踏渤澥瀰湠漫，近枕慈水清涟漪。平生听人历铺说，屐齿欲到足犹縻。况彼地灵所融结，是为之越老屈奇。且闻胜处巧蓍屋，包括光景无余遗。几年期我数语赘，终恐摸索非真知。忽焉自省笔自舞，但说此翁他何疑。怪石棱棱耸瘦骨，秀色隐隐开疏眉。宽旷能容万壑赴，峭特雄压千秋卑。云雨蓄泄大功用，波涛变化皆文辞。上而层阴入凤凰，下而瑞脉生兰芝。浮□蔼蔼自来去，本相不受时牡脂。晓猿不惊鹤怨，幽花野草芳菲菲。以所见见有如此，又何以观山水为。君不见苏子由诣京师，自谓终南嵩华虽已见，不若得见韩公琦。又不见欧阳公赠别时，说道庐山高哉几各仞，即此便是刘凝之。我翁视此亦可愧，愧我芜拙欠发挥。若曰湖山精舍自品题，自有黄曹二贤之长诗。
寄赋黄东发湖山精舍
作者：陈著
朝代：宋

断鳌奠极戏者谁，岷山如龙万里驰。大江之阳起衡岳，崒嵂散作千委蛇。直趋四明卓秀伟，二百八十峰参差。潮江合捧山驻脚，伏脉分行东西支。东或峨眉或凤翼，□□万顷琉璃陂。二灵龟浮挟霞屿，大涵回顾藏崄巇。我昔经行一俯仰，问百年前□何其。迩来世变那可道，前辈风流归春澌。山川无言黯失色，徒使旁观重歔欷。西来诸峰江之外，独抱古青何巍巍。远踏渤澥瀰湠漫，近枕慈水清涟漪。平生听人历铺说，屐齿欲到足犹縻。况彼地灵所融结，是为之越老屈奇。且闻胜处巧著屋，包括光景无馀遗。几年期我数语赘，终恐摸索非真知。忽焉自省笔自舞，但说此翁他何疑。怪石棱棱耸瘦骨，秀色隐隐开疏眉。宽旷能容万壑赴，峭特雄压千秋卑。云雨蓄泄大功用，波涛变化皆文辞。上而层阴入凤凰，下而瑞脉生兰芝。浮□蔼蔼自来去，本相不受时牡脂。晓猿不惊鹤不怨，幽花野草芳菲菲。以所见见有如此，又何以观山水为。君不见苏子由诣京师，自谓终南嵩华虽已见，不若得见韩公琦。又不见欧阳公赠别时，说道庐山高哉几千仞，即此便是刘凝之。我翁视此亦何愧，愧我芜拙欠发挥。若曰湖山精舍自品题，自有黄曹二贤之长诗。
寄题剡竺贯之书堂
作者：陈著
朝代：宋

一片心田种善根，粲为枝叶儿孙。
人从今日封培去，百世金庭好石门。
寄题剡竺贯之书堂
作者：陈著
朝代：宋
体裁：七言绝句

一片心田种善根，粲为枝叶有儿孙。人从今日封培去，百世金庭好石门。
寄魏倅万初
作者：陈著
朝代：宋
体裁：七言律诗

衣冠古雅御风行，为我迟留半日程。未盍簪时劳梦寐，一倾盖后见生平。相看惟有兴亡叹，欠死难将出处评。回首梅花古松下，忍寒终不惹春情。
寓建宁推厅送黄子俊
作者：陈著
朝代：宋
体裁：七言绝句

一聆清话觉昏蒙，樽酒何时可再同。最是秋风恃轻薄，易吹羁袂作西东。
寿同父兄七十二首
作者：陈著
朝代：宋

光风颜色雪髯鲜，已到人閒稀有年。心好共称生下佛，身闲自谓饮中仙。安贫真味齐眉馈，养善良方高枕眠。更看镫宵儿迎妇，一家春与月团圆。吾家兄弟笃天伦，晚景怡怡仅两人。门户相依杏阴旧，藩篱不隔棣华春。难逢燕夜如今日，回愧鳞年以次身。造物倘容顽健在，愿为老栎伴庄椿。
寿同父兄七十二首·其一
作者：陈著
朝代：宋
体裁：七言律诗

光风颜色雪髯鲜，已到人閒稀有年。心好共称生下佛，身闲自谓饮中仙。安贫真味齐眉馈，养善良方高枕眠。更看镫宵儿迎妇，一家春与月团圆。
寿同父兄七十二首·其二
作者：陈著
朝代：宋
体裁：七言律诗

吾家兄弟笃天伦，晚景怡怡仅两人。门户相依杏阴旧，藩篱不隔棣华春。难逢燕夜如今日，回愧鳞年以次身。造物倘容顽健在，愿为老栎伴庄椿。
寿吴景年
作者：陈著
朝代：宋

托迹红尘不染尘，径梅溪竹共精神。字真正逼张居士，禅味曾参印上人。声色素轻非为老，须眉虽皓却如新。儿孙须得文章力，富贵丛中一寿椿。
寿天宁寺主僧可举八十
作者：陈著
朝代：宋

□□□□□，化身千百亿。应世来住山，谁是直翁直。海眼□□脚，春心有铁脊。阅历十五期，作为万分一。洗尽旧氛□，□出新金碧。层霄撼鼓钟，證明大功德。法嗣镇别洲，澎湃好消息。欢喜不闻声，赞叹自生福。今日是何日，相庆开九秩。我亦有偈言，自知非本色。□凭南风便，吹入庄严域。
寿天宁寺主僧可举八十
作者：陈著
朝代：宋

□□□□□，化身千百亿。应世来住山，谁是直翁直。海眼□□脚，春心有铁脊。阅历十五期，作为万分一。洗尽旧氛□，□出新金碧。层霄撼鼓钟，证明大功德。法嗣镇别洲，澎湃好消息。欢喜不闻声，赞叹自生福。今日是何日，相庆开九秩。我亦有偈言，自知非本色。□凭南风便，吹入庄严域。
寿法椿长老二首
作者：陈著
朝代：宋

一相从后便相知，结得因缘似许奇。如水笑谈多尽日，与云来往本无时。为莲社约非吾事，读藕花诗欲汝师。熟处处妨安稳住，江湖风浪更交谁。
寿法椿长老二首
作者：陈著
朝代：宋

慈云一坐十年过，耐受空门末劫魔。晨粥应缘千里到，秋粮入供寸功磨。当风松干神弥爽，经雪梅花韵更多。大地山河供一笑，底须天女问云何。一相从后便相知，结得因缘似许奇。如水笑谈多尽日，与云来往本无时。为莲社约非吾事，读藕花诗欲汝师。熟处不妨安稳住，江湖风浪更交谁。
寿法椿长老二首·其一
作者：陈著
朝代：宋
体裁：七言律诗

慈云一坐十年过，耐受空门末劫魔。晨粥应缘千里到，秋粮入供寸功磨。当风松干神弥爽，经雪梅花韵更多。大地山河供一笑，底须天女问云何。
寿法椿长老二首·其二
作者：陈著
朝代：宋
体裁：七言律诗

一相从后便相知，结得因缘似许奇。如水笑谈多尽日，与云来往本无时。为莲社约非吾事，读藕花诗欲汝师。熟处不妨安稳住，江湖风浪更交谁。
寿炳同长老
作者：陈著
朝代：宋

飞雪亭边欲雪天，当年生日又今年。云山卓锡闲心外，湖海烧香笑面前。每为寒交倾钵施，更多雅客问诗禅。最高高处长长寿，赞叹中閒欢喜缘。
寿王修斋枢密·南津梅
作者：陈著
朝代：宋
体裁：古风

凛凛霜雪根，拍拍天地仁。皎皎枝上花，卷舒几冬春。结实调古鼎，味深薄俗颦。珍重不尽用，严风护南津。
寿王修斋枢密·石林松
作者：陈著
朝代：宋
体裁：古风

矫矫千尺强，苍苍起层阴。纷纷相投依，百鸟谐春吟。风饕冰雪严，谁共岁晚心。独鹤从何来，徘徊行石林。
寿王修斋枢密·采若行
作者：陈著
朝代：宋
体裁：古风

楚楚青琅玕，亭亭上碧落。层层凛秋棱，不与春芳约。动摇清风生，尘浊空万壑。常时一味静，水月环采若。
寿王修斋枢密·霜杰菊
作者：陈著
朝代：宋
体裁：古风

的的芳种传，足足清气结。鲜鲜擢寒丛，色正香自冽。世人岂不爱，或者随境别。木落百草黄，独也寿霜杰。
寿雪窦寺炳同长老
作者：陈著
朝代：宋
体裁：古风

昌黎大颠相接识，为说道理惊孤寂。欧公喜与惟俨交，爱其文逸通经术。自顾拟非韩欧伦，漫游亦到沙门释。明觉后人少野师，湖海宿尊推第一。胸中自有大藏经，此外三兼翰林笔。坐断名山皆梵家，能有几人知本色。不从钵盂计颗粒，则向栋宇争寸尺。彼滔滔者何足云，我油油然自相得。年年荷师寿我生，今何以寿师生日。欲写丹霞赞其高，师自有流乳一峰矗天碧。欲倾嵩渌扬其清，师自有飞雪千丈挂空白，但有数语一溪藤，相伴瓣香飞入室。缘师法门本是空，我也将空当真实。世閒何事非戏剧，请师一笑撼动天开图画壁。
寿马裕斋观文
作者：陈著
朝代：宋

天作高山，大邦之屏。外禦其侮，王国庶定。
寿马裕斋观文 江之永，三章，章四句。 其一
作者：陈著
朝代：宋

江之永矣，其流汤汤。整我六师，告成于王。
寿马裕斋观文·东山，二章，章四句。
作者：陈著
朝代：宋

我徂东山，以敖以游。彼采葛兮，谓我何求。凤凰于飞，出自幽谷。载好其音，集于灌木。
寿马裕斋观文·东山，二章，章四句。
作者：陈著
朝代：宋
体裁：四言诗

我徂东山，以敖以游。彼采葛兮，谓我何求。（一章）凤凰于飞，出自幽谷。载好其音，集于灌木。（二章）
寿马裕斋观文·右东山，二章，章四句
作者：陈著
朝代：宋

我徂东山，以敖以游。彼采葛兮，谓我何求。
寿马裕斋观文·右山之高，三章，章四句
作者：陈著
朝代：宋

维石岩岩，维德之基。天实为之，是以似之。
寿马裕斋观文·右有鹤，三章，章四句
作者：陈著
朝代：宋

陟彼崔嵬，岂不怀归。英英白云，跂予望之。
寿马裕斋观文·右江之水，三章，章四句
作者：陈著
朝代：宋

春日载阳，薄言采芑。泳之游之，民之洽矣。
寿马裕斋观文·山之高，三章，章四句。
作者：陈著
朝代：宋

天作高山，大邦之屏。外禦其侮，王国庶定。维石岩岩，维德之基。天实为之，是以似之。人亦有言，如山之寿。万有千岁，保艾尔后。
寿马裕斋观文·山之高，三章，章四句。
作者：陈著
朝代：宋
体裁：四言诗

天作高山，大邦之屏。外禦其侮，王国庶定。（一章）维石岩岩，维德之基。天实为之，是以似之。（二章）人亦有言，如山之寿。万有千岁，保艾尔后。（三章）
寿马裕斋观文·有鹤，三章，章四句。
作者：陈著
朝代：宋

有鹤在林，怀之好音。载飞载止，食野之芩。倡予和汝，爰得我所。何斯违斯，自贻伊阻。陟彼崔嵬，岂不怀归。英英白云，跂予望之。
寿马裕斋观文·有鹤，三章，章四句。
作者：陈著
朝代：宋
体裁：四言诗

有鹤在林，怀之好音。载飞载止，食野之芩。（一章）倡予和汝，爰得我所。何斯违斯，自贻伊阻。（二章）陟彼崔嵬，岂不怀归。英英白云，跂予望之。（三章）
寿马裕斋观文·江之永，三章，章四句。
作者：陈著
朝代：宋

江之永矣，其流汤汤。整我六师，告成于王。春日载阳，薄言采芑。泳之游之，民之洽矣。清且沦漪，有美一人。怀哉怀哉，率土之滨。
寿马裕斋观文·江之永，三章，章四句。
作者：陈著
朝代：宋
体裁：四言诗

江之永矣，其流汤汤。整我六师，告成于王。（一章）春日载阳，薄言采芑。泳之游之，民之洽矣。（二章）清且沦漪，有美一人。怀哉怀哉，率土之滨。（三章）
小学识愧
作者：陈著
朝代：宋

字画向来虽小技，儿时欲学亦难详。点妆但莫如新妇，端正终须自老苍。指点方名屑训蒙，一方才解四方通。定知第一番开说，万水朝宗是正东。工夫靠里方为学，时习奚分幼壮年。何幸席閒提掇紧，最明新处是陈篇。
小学识愧·其一
作者：陈著
朝代：宋
体裁：七言绝句

字画向来虽小技，儿时欲学亦难详。点妆但莫如新妇，端正终须自老苍。
小学识愧·其三
作者：陈著
朝代：宋

工夫靠里方为学，时习奚分幼壮年。何幸席閒提掇紧，最明新处是陈篇。
小学识愧·其二
作者：陈著
朝代：宋

指点方名屑训蒙，一方才解四方通。定知第一番开说，万水朝宗是正东。
小宴偶成
作者：陈著
朝代：宋
体裁：七言绝句

小宴珊瑚月未明，满堂欢笑杂蛙声。明朝此会知谁续，试把镫花仔细评。
小重山（次韵定海赵簿咏梅）
作者：陈著
朝代：宋
体裁：词

松是交朋竹是邻。横枝临水瘦，月黄昏。冲寒香入岭头云。清到底，人共一般清。好句更无痕。门前无俗客，不须扃。暂将骚致答花神。从此去，题动玉堂春。
属酒歌
作者：陈著
朝代：宋
体裁：古风

险难兮更尝，淡泊兮悠长。翕与张兮何尝，如友良何兮友良。
山人送桧植于当门偶成
作者：陈著
朝代：宋
体裁：七言律诗

山人知我岁寒情，十里移来老眼醒。凿破苍苔方丈地，种为门户四时青。春寒亦自雪霜意，世变从他风雨腥。牢立本根须畅茂，不施巧结看真形。
山人送桧植于当门偶成
作者：陈著
朝代：宋

山人知我岁寒情，十里移来老眼醒。凿破苍苔方丈地，种为门户四时青。青寒亦自雪霜意，世变从他风雨腥。牢立本根须畅茂，不施巧结看真形。
山家即事
作者：陈著
朝代：宋

小筑山之下，林泉景自成。
閒花随付分，啼鸟本无情。
日暮岭云合，雨余溪水清。
相逢是樵客，堪与话平生。
山家即事
作者：陈著
朝代：宋

小筑山之下，林泉景自成。閒花随付分，啼鸟本无情。日暮岭云合，雨馀溪水清。相逢是樵客，堪与话平生。
山家即事
作者：陈著
朝代：宋
体裁：五言律诗

逃难走山巅，如何要顺便。食艰蔬胜肉，衣薄炭输绵。深静初心见，高虚远目鲜。沈思亦自好，写景欠龙眠。
山居避难六首
作者：陈著
朝代：宋

三十六风轮，清磨万古人。军兴山胜市，岁歉富齐贫。破絮身饶垢，乾粮舌费津。吾生不足问，世事入长颦。并刀越砥磨，天奈北风何。到处闻流杵，何时报止戈。逃藏愁木栅，沦落泣毬窝。多少岩阿□，真成病伏波。宦游二十载，时异即东还。勇弃斗升给，本无分寸攀。家贫空妇巧，学废重时顽。平世已无况，况巢松竹关。患难合扶携，临危路各迷。传闻妻奔北，邂逅子随西。心悼惊雷燕，身寒立雨鸡。明朝问家事，空壁雪风凄。避地托山翁，归心亦欲东。西村明骑火，北渡撼兵风。抖擞尘衣黑，摩挲泪眼红。何如且深隐，苟活老光鸿。人生有如梦，世变亦浮沤。无有悟双遣，穷通归四休。终期风日美，不见雪霜愁。此意因相谂，聊宽无益忧。
山居避难六首
作者：陈著
朝代：宋

宦游二十载，时异即东还。
勇弃斗升给，本无分寸攀。
家贫空归巧，学废重时顽。
平世已无况，况巢松竹关。
山居避难六首
作者：陈著
朝代：宋

患难合扶携，临危路各迷。
传闻妻奔北，邂逅子随西。
心悼惊雷燕，身寒立雨鸡。
明朝问家事，空壁雪风姜。
山居避难六首·其一
作者：陈著
朝代：宋

三十六风轮，清磨万古人。军兴山胜市，岁歉富齐贫。破絮身饶垢，乾粮舌费津。吾生不足问，世事入长颦。
山居避难六首·其三
作者：陈著
朝代：宋
体裁：古风

宦游二十载，时异即东还。勇弃斗升给，本无分寸攀。家贫空妇巧，学废重时顽。平世已无况，况巢松竹关。
山居避难六首·其二
作者：陈著
朝代：宋
体裁：古风

并刀越砥磨，天奈北风何。到处闻流杵，何时报止戈。逃藏愁木栅，沦落泣毬窝。多少岩阿□，真成病伏波。
山居避难六首·其五
作者：陈著
朝代：宋
体裁：古风

避地托山翁，归心亦欲东。西村明骑火，北渡撼兵风。抖擞尘衣黑，摩挲泪眼红。何如且深隐，苟活老光鸿。
山居避难六首·其六
作者：陈著
朝代：宋
体裁：古风

人生有如梦，世变亦浮沤。无有悟双遣，穷通归四休。终期风日美，不见雪霜愁。此意因相谂，聊宽无益忧。
山居避难六首·其四
作者：陈著
朝代：宋
体裁：古风

患难合扶携，临危路各迷。传闻妻奔北，邂逅子随西。心悼惊雷燕，身寒立雨鸡。明朝问家事，空壁雪风凄。
山甫用前韵留别因又次韵送行
作者：陈著
朝代：宋
体裁：七言律诗

二十年来一见悭，好风吹到小丹山。心交融畅醒如醉，诗话绸缪忙亦閒。村况非今非古处，花时半雨半晴间。君今更欲寻僧去，知有吟边债未还。
岁首戒子到外家展驾寄内弟竺少博
作者：陈著
朝代：宋
体裁：七言律诗

古俗流传重岁新，交相来往笃亲亲。外家在望无十里，内表如今能几人。筋力难施身已老，形骸不索意方真。儿曹能拜何妨遣，要使绸缪百世春。
岁首戒子到外家展驾寄内弟竺少博
作者：陈著
朝代：宋

古俗流传重岁新，交相来往笃亲亲。外家在望无十里，内表如今能几人。筋力难施身已老，形骸不索意方真。儿曹能拜可妨遣，要使绸缪百世春。
崇福寺大用堂乃魏文节祠旧有半床云一窗月在两掖取舒懒堂诗中语也主僧泽南洲撤两掖尊大用堂而新之魏东斋有诗因次韵
作者：陈著
朝代：宋

鲁公香火寺，便道几经行。树老存高节，碑全见太平。浮云从变化，古月自分明。赖有文孙在，毋忘大用名。
嵊县劝农途中示同寮二首
作者：陈著
朝代：宋

连朝风或雨，今日却霜晴。簇翠麦苗起，缬斑麻甲生。鸡村炊色软，牛陇种痕平。此意与谁共，老农欢笑声。老农欢笑声，三十里春程。笳鼓断还续，杯盘坐又行。谁云偿县债，正好看民情。归去不妨晚，出山溪月明。
嵊县劝农途中示同寮二首·其一
作者：陈著
朝代：宋

连朝风或雨，今日却霜晴。簇翠麦苗起，缬斑麻甲生。鸡村炊色软，牛陇种痕平。此意与谁共，老农欢笑声。
嵊县劝农途中示同寮二首·其二
作者：陈著
朝代：宋
体裁：五言律诗

老农欢笑声，三十里春程。笳鼓断还续，杯盘坐又行。谁云偿县债，正好看民情。归去不妨晚，出山溪月明。
嵊县次韵答过客常德尉觅酒
作者：陈著
朝代：宋
体裁：七言律诗

渊明欲学醉阳城，种秫无田漫著情。渴枕误成颓玉梦，空槽宁有滴珠声。去寻云岛人非俗，吟到雪溪诗转清。邻瓮夜赊聊送似，知君已洗大苏觥。
嵊县次韵赵主簿
作者：陈著
朝代：宋

为长于斯愧善群，那当世事日轮云。吾宁忤俗少行志，谁忍欺民上负君。临政可能皆冉季，读书均欲致华勋。有澹台者良知我，嘉惠新诗不敢闻。
嵊县解印回家东郭道中
作者：陈著
朝代：宋
体裁：七言律诗

过雪溪前第一湾，面前境界尽宽閒。犹听人说我知县，谁识身□前住山。民社三年忧责外，家山百里笑声閒。最堪喜处交情好，明月清风心往还。
庆春泽·春困时光
作者：陈著
朝代：宋

春困时光，风流昨梦，逢花便自醒醒。回首宣和，宫莺掖燕相迎。归来只恋春山好，到上林、枉是亲曾。又谁知，自有蟠松，相与论盟。阑干可是妨飞去，怕惊尘涴却，翠羽红翎。舞态亭亭，浑疑暗折韶声。堪人眼处还看破，道凤来、难与真争。醉扶归，但见啼鹃，怨夕阳亭。
庆春泽·春困时光
作者：陈著
朝代：宋
体裁：词

春困时光，风流昨梦，逢花便自醒醒。回首宣和，宫莺掖燕相迎。归来只恋春山好，到上林、枉是亲曾。又谁知，自有蟠松，相与论盟。阑干可是妨飞去，怕惊尘涴却，翠羽红翎。舞态亭亭，浑疑暗折韶声。忺人眼处还看破，道凤来、难与真争。醉扶归，但见啼鹃，怨夕阳亭。
庆春泽（丙申乡人醵赏凤花）
作者：陈著
朝代：宋
体裁：词

翔凤阑干，啼鹃院宇，相逢似梦才醒。谁道无情，飞红舞翠欢迎。青春绿发花前饮，醉自歌、记那时曾。到如今，心事凄凉，怕说芳盟。追思艮岳归来后，稳依山护得，雨翮风翎。燕燕莺莺，从他巧舌饶声。翩翩一种天然艳，笑向人、不与春争。羡花花，好岁寒交，有卧云亭。
应吴伯秀县尉教鄞学求诗
作者：陈著
朝代：宋

四明万丈崖，佳气蒸氤氲。融结固有在，特起谁如君。丹霄舞飞霞，青春蔼奇芬。目下开五色，剩把天香分。飘飖忽自得，盘薄蓬海滨。无复出岫想，傲睨黄埃尘。秋台挟明月，驱驰下东鄞。谈言邑庠旧，教事非易新。诗书堕寂寞，衿佩苟朝曛。欲借肤寸阴，化为无边春。胡为乎水雷，珍重经纶屯。何当自山川，流动志气神。扇之月旦评，推以天风轮。终然难卷藏，快睹本色真。词章要织组，手有锦绣纹。道义在培植，身为枝叶根。须知大造化，不问官卑尊。因思杜先生，如古王河汾。宙宇非不宽，乡里乃急亲。贤躅渐寥邈，凛凛哉斯文。吾为石云贺，亦以勉石云。
应吴伯秀县尉教鄞学求诗
作者：陈著
朝代：宋

四明万丈崖，佳气蒸氤氲。融结固有在，特起谁如君。丹霄舞飞霞，青春蔼奇芬。目下开五色，剩把天香分。飘飖忽自得，盘薄蓬海滨。无复出岫想，傲睨黄埃尘。秋台挟明月，驱驰不东鄞。谈言邑庠旧，教事非易新。诗书堕寂寞，衿佩苟朝曛。欲借肤寸阴，化为无边春。胡为乎水雷，珍重经纶屯。何当自山川，流动志气神。扇之月旦评，推以天风轮。终然难卷藏，快睹本色真。词章要织组，手有锦绣纹。道义在培植，身为枝叶根。须知大造化，不问官卑尊。因思杜先生，如古王河分。宙宇非不宽，乡里乃急亲。贤躅渐寥邈，凛凛哉斯文。
应百里李天益来求作奉川十咏似之·凤花
作者：陈著
朝代：宋
体裁：七言绝句

谁把深红浅绿蟠，羽毛飞动倚风阑。时人不识来仪瑞，只向花前想像看。
应百里李天益来求作奉川十咏似之·岳林
作者：陈著
朝代：宋
体裁：七言绝句

传说当年契此翁，偶然来此笑春风。忽抛布袋归何处，地下天高一阁空。
应百里李天益来求作奉川十咏似之·广莫轩
作者：陈著
朝代：宋
体裁：七言绝句

高山处处著虚轩，来此凭阑便欲仙。下视浮云隔黄雾，平迎行日上青天。
应百里李天益来求作奉川十咏似之·广莫轩
作者：陈著
朝代：宋

高山处处著虚轩，来此凭阑便欲仙。下视浮云隔黄雾，平迎行日上青天。一水流南抱县行，一桥在上压溪横。傍阑多少人观政，要与桥平水与清。庭中说法有龙听，龙去庭空水一汀。独有亭亭岁寒柏，不知人世自青青。传说当年契此翁，偶然来此笑春风。忽抛布袋归何处，地下天高一阁空。乳峰真可避人閒，上妙高台天可攀。未说旷怀便笑傲，堪从险处习閒关。谁把深红浅绿蟠，羽毛飞动倚风阑。时人不识来仪瑞，只向花前想像看。皮皴肉紧发苍然，伏雪眠风傲岁年。不见南阳龙卧者，本心元自直通天。千尺嶙峋直立形，流传神应挟风霆。石身本聚山川气，便是人心聚处灵。火珠簇压翠微鲜，丹粒团成蜜颗甜。争为渴饕供燕豆，谁知赪汗困偿篮。微风篆水自成碑，清月磨潭不受疵。万里此通归去路，扁舟堪载送行诗。
应百里李天益来求作奉川十咏似之·庆登桥
作者：陈著
朝代：宋
体裁：七言绝句

一水流南抱县行，一桥在上压溪横。傍阑多少人观政，要与桥平水与清。
应百里李天益来求作奉川十咏似之·杨梅
作者：陈著
朝代：宋
体裁：七言绝句

火珠簇压翠微鲜，丹粒团成蜜颗甜。争为渴饕供燕豆，谁知赪汗困偿篮。
应百里李天益来求作奉川十咏似之·石夫人
作者：陈著
朝代：宋
体裁：七言绝句

千尺嶙峋直立形，流传神应挟风霆。石身本聚山川气，便是人心聚处灵。
应百里李天益来求作奉川十咏似之·耀碑潭
作者：陈著
朝代：宋
体裁：七言绝句

微风篆水自成碑，清月磨潭不受疵。万里此通归去路，扁舟堪载送行诗。
应百里李天益来求作奉川十咏似之·虚白观
作者：陈著
朝代：宋
体裁：七言绝句

庭中说法有龙听，龙去庭空水一汀。独有亭亭岁寒柏，不知人世自青青。
应百里李天益来求作奉川十咏似之·雪窦
作者：陈著
朝代：宋

乳峰真可避人閒，上妙高台天可攀。未说旷怀便笑傲，堪从险处习閒关。
应百里李天益来求作奉川十咏似之·龙松
作者：陈著
朝代：宋

皮皴肉紧发苍然，伏雪眠风傲岁年。不见南阳龙卧者，本心元自直通天。
庚寅仲冬七日醉书梅山弟家
作者：陈著
朝代：宋
体裁：古风

我来不为一醉期，忽焉一醉留者谁。山川无言岂有意，阴与造物昌吾诗。吾诗不受世促迫，亦不肯与人谐嬉。鸢飞戾天鱼跃渊，动笔自有风月随。我欲写时君莫问，君欲问时我不知。此时此意有此乐，梅山□梅花开时，为我痛饮而读之。
弔单方庵墓
作者：陈著
朝代：宋
体裁：五言律诗

方庵居士死，归骨白云根。霜暑三年别，风流万古存。月梁空夜梦，宿草长春痕。松底幽兰发，清香是梦魂。
弟茝家醉中趁笔
作者：陈著
朝代：宋

前山屏开照檐绿，后山如坐膝抱屋。数亩山园半亩池，松影参差庇梅竹。九月九日天气清，银白金黄百种菊。诗人好事酷喜客，新酒篘醲烹野蔌。中有有识剪发妻，谈笑咄嗟具鱼肉。我醉不知日午晡，但觉意气横山谷。吁嗟乎为何如时，我辈得此一日福。宇宙自隘我自宽，人生无厌我自足。梅山生计亦凄凉，一醉何曾计饘粥。浮邱洪崖总妄传，最好只有三万六千局。
弟茝家醉中趁笔
作者：陈著
朝代：宋

前山屏开照檐绿，后山如坐膝抱屋。
数亩山园半亩池，松影参差庇梅竹。
九月九日天气清，银白金黄百种菊。
诗人好事酷喜客，新酒篘醲烹野蔌。
中有有识剪发妻，谈笑咄嗟具鱼肉。
我醉不知日午晡，但觉意气横山谷。
吁嗟乎为可如时，我辈得此一日福。
宇宙自隘我自宽，人生无厌我自足。
梅山生计亦凄凉，一醉何曾计饘粥。
浮邱洪崖总妄传，最好只有三万六千局。
弟茝饮至醉醉归蹶道中荆棘中
作者：陈著
朝代：宋

圣俞小饮亦百杯，高叉两手无攲颓。曼卿登楼终日饮，端坐人谓神仙来。二贤佳语三百载，磊磊亦有梅山在。有人招邀无不如，吞吸樽罍气如海。夜来一醉不为淫，归路胡为不自禁。蹴压荆棘卧霜草，接䍦倒著披衣襟。我来相问胡乃尔，笑而答之言纚纚。礼岂为我辈设哉，君特未知其趣耳。今日何日要如何，宇宙偪仄蜂一窠。进不得以事业见，退老溪曲山之阿。当时仰天月如水，恍惚采石江头逢醉李。或时展转见邻檐，如席同舍郎家瓮边地。以形骸观若狂疏，外形骸观方见吾。世人总被形役心，我独了了心存初。渊明对菊败篱下，岂其嗜酒谁知者。少陵非爱牛炙酒，花鸟感时诗泪泻。一闻此语心神惊，大梦忽觉暗忽明。自今有酒但相觅，从人看我兄弟醉中醒。
弟茝饮至醉醉归蹶道中荆棘中
作者：陈著
朝代：宋

圣俞小饮亦百杯，高叉两手无欹颓。曼卿登楼终日饮，端坐人谓神仙来。二贤佳语三百载，磊磊亦有梅山在。有人招邀无不如，吞吸樽罍气如海。夜来一醉不为淫，归路胡为不自禁。蹴压荆棘卧霜草，接䍠倒著披衣襟。我来相问胡乃尔，笑而答之言纚纚。礼岂为我辈设哉，君特未知其趣耳。今日何日要如可，宇宙逼仄蜂一窠。进不得以事业见，退老溪曲山之阿。当时仰天月如水，恍惚采石江头逢醉李。或时展转见邻檐，如席同舍郎家瓮边地。以形骸观若狂疏，外形骸观方见吾。世人总被形役心，我独了了心存初。渊明对菊败篱下，岂有嗜酒谁知者。少陵非爱牛炙酒，花鸟感时诗泪泻。一闻此语心神惊，大梦忽觉暗忽明。自今有酒但相见，从人看我兄弟醉中醒。
弟观为众奉里神于丹山僧舍有五绝因趁韵
作者：陈著
朝代：宋

一入丹崖第一坳，幽然此意已有巢。吸泉煮茗濡吟吻，洗尽人閒血肉庖。人众由来口铄金，漫从时好答人心。堪怜寒露冰壶玉，尘满冠巾汗满襟。一卷新吟水石香，顿教尘浊变清凉。唤醒心下十年梦，拜舞薰风面舜廊。老我今年七十二，已无半念到穷通。北窗一枕羲皇上，日自流西水自东。迎神旧是醉哗场，榷禁方严酒有坊。幸免叫嚣成鬼市，不妨安稳服农忙。
弟观为众奉里神于丹山僧舍有五绝因趁韵·其一
作者：陈著
朝代：宋
体裁：七言绝句

一入丹崖第一坳，幽然此意已有巢。吸泉煮茗濡吟吻，洗尽人閒血肉庖。
弟观为众奉里神于丹山僧舍有五绝因趁韵·其三
作者：陈著
朝代：宋

一卷新吟水石香，顿教尘浊变清凉。唤醒心下十年梦，拜舞薰风面舜廊。
弟观为众奉里神于丹山僧舍有五绝因趁韵·其二
作者：陈著
朝代：宋
体裁：七言绝句

人众由来口铄金，漫从时好答人心。堪怜寒露冰壶玉，尘满冠巾汗满襟。
弟观为众奉里神于丹山僧舍有五绝因趁韵·其五
作者：陈著
朝代：宋
体裁：七言绝句

迎神旧是醉哗场，榷禁方严酒有坊。幸免叫嚣成鬼市，不妨安稳服农忙。
弟观为众奉里神于丹山僧舍有五绝因趁韵·其四
作者：陈著
朝代：宋
体裁：七言绝句

老我今年七十二，已无半念到穷通。北窗一枕羲皇上，日自流西水自东。
弟观喜董稼山至有诗因次韵二首
作者：陈著
朝代：宋

苍狗白衣纷过云，到头故我始为真。山林高看平沈世，风雨难摧独乐春。时出苦言医俗耳，多培好事寿閒身。仰天咄咄今何日，百里相过有若人。误辱高轩访子云，须知我自是玄真。石心已落千寻海，霜鬓难留一发春。门外道途新旧眼，兵前朋友死生身。如今聚首休轻别，他日黄金枉铸人。
弟观喜董稼山至有诗因次韵二首·其一
作者：陈著
朝代：宋
体裁：七言律诗

苍狗白衣纷过云，到头故我始为真。山林高看平沈世，风雨难摧独乐春。时出苦言医俗耳，多培好事寿閒身。仰天咄咄今何日，百里相过有若人。
弟观喜董稼山至有诗因次韵二首·其二
作者：陈著
朝代：宋

误辱高轩访子云，须知我自是玄真。石心已落千寻海，霜鬓难留一发春。门外道途新旧眼，兵前朋友死生身。如今聚首休轻别，他日黄金枉铸人。
张敬之县尉
作者：陈著
朝代：宋

仙棹发秋湾，稽山到不难。要将培远业，便答自初官。秦望一峰峭，贺湖千顷宽。用心行己处，时向此中看。
张时斋书生也坐穷以星学资身赠其远行
作者：陈著
朝代：宋

书生例饥困，世路方偪仄。胡为乎此中，兀兀朝以夕。问之俛而答，初意岂今日。几年镫火窗，谓可生羽翼。时事出料外，竟作沈海石。寒谷春难回，涸辙水难激。聊分星家波，食此一涓滴。终然不自赡，拍案动远色。江湖天风长，万里谁能絷。姑以术资行，或者儒得力。泰与否相除，剥与复消息。要知穷非穷，当遇识者识。
张时斋书生也坐穷以星学资身赠其远行
作者：陈著
朝代：宋

书生例饥困，世路方逼仄。
胡为乎此中，兀兀朝以夕。
问之挽而答，初意岂今日。
几年镫火窗，谓可生羽翼。
时事出料外，竟作沈海石。
寒谷春难回，涸辙水难激。
聊分星家波，食此一涓滴。
终然一自赡，拍案动远色。
江湖天风长，万里谁能絷。
姑以术资行，或者儒得力。
泰与否相除，剥与复消息。
要知穷非穷，当遇识者识。
张氏馆中早作
作者：陈著
朝代：宋

小窗一榻清于水，亲戚相看话久暌。
困带诗情投角枕，梦随梅伴策霜藜。
邻家落杵催樵爨，山寺分钟撼竹栖。
犯冷披衣卷帘立，小丹山在翠楼西。
张氏馆中早作
作者：陈著
朝代：宋
体裁：七言律诗

小窗一榻清于水，亲戚相看话久暌。困带诗情投角枕，梦随梅伴策霜藜。邻家落杵催樵爨，山寺分钟撼竹栖。犯冷披衣捲帘立，小丹山在翠楼西。
快活吟第三笔示诸儿
作者：陈著
朝代：宋
体裁：七言绝句

小儿求我第三笔，醉中言语不择出。老怀空空无他肠，汝祖心事须当毕。
念奴娇 其一 留范景山处有感
作者：陈著
朝代：宋

晓村深处，记当年、轻被东风吹别。重得相看春雨屋，心事从头细说。深院灯寒，流苏帐暖，曾梦梅花月。如今何在，消凝分付啼鴂。亭馆飞入腥烟，残香惟有，数朵酴醾雪。旧燕寻巢来又去，也觉双飞声咽。泛梗生涯，空花世界，且做杯中活。可人兰玉，风光还有时节。
念奴娇 其二 次韵弟茝
作者：陈著
朝代：宋

百年光景，算山中、多占人间分数。一片清风梅是主，弹压粗花俗树。小小鱼池，深深莺谷，曲曲香云路。堪诗堪画，是天分付闲处。闻要跨鹤西游，家林自好，且何妨留驻。趁取酴醾新煮酒，烧笋煎花为具。万事皆空，千金一刻，底用闲愁苦。无情杜宇，笑他催我归去。
念奴娇·代人寿外舅
作者：陈著
朝代：宋
体裁：词

翠云弄晓，芰荷香、微透凉飔帘箔。彩袂蹁跹欢舞处，勾引衔桃双鹤。骤马风前，奔鲸浪里，独有壶天乐。如何不醉，放教杯量宽著。消得寿八千春，百分才一，更童颜如渥。听取飞琼含笑道，堪学孩儿书额。舄令骖凫，瑶仙跨凤，喜聚家人醵。心香遥上，也随风过蓬弱。
念奴娇·端午酒边
作者：陈著
朝代：宋
体裁：词

雨帘高卷，见榴花、应怪风流人老。是则年年佳节在，无奈闲心悄悄。巧扇风轻，香罗雪湿，梦里曾看了。如今溪上，欢盟分付年少。偏是眉好相宜，呼儿扶著，把菖蒲迎笑。说道浮生饶百岁，能有时光多少。幸自清贫，何妨乐趣，谱入瑶琴调。杯杯酒满，这般滋味谁晓。
念奴娇·紧头上立
作者：陈著
朝代：宋
体裁：词

紧头上立，问如何、犹向清溪盘礴。应为春防须熟局，且借轻裘弹压。野聚晴炊，烟波暖唱，尽出江南北。从容归衮，三年功满棋柝。真个福比南山，谁无富贵，无此团圞乐。锦瑟瑶琴清对处，青紫诸郎参错。楚楚孙枝，温温婿玉，帘幕欢声拍。抠衣小子，寿公也趁龟鹤。
念奴娇·翠云弄晓
作者：陈著
朝代：宋

翠云弄晓，芰荷香、微透凉颸帘箔。彩袂蹁跹欢舞处，勾引衔桃双鹤。骤马风前，奔鲸浪里，独有壶天乐。如何不醉，放教杯量宽著。消得寿八千春，百分才一，更童颜如渥。听取飞琼含笑道，堪学孩儿书额。舃令骖凫，瑶仙跨凤，喜聚家人醵。心香遥上，也随风过蓬弱。
念奴娇·翠云弄晓
作者：陈著
朝代：宋
体裁：词

翠云弄晓，芰荷香、微透凉飔帘箔。彩袂蹁跹欢舞处，勾引衔桃双鹤。骤马风前，奔鲸浪里，独有壶天乐。如何不醉，放教杯量宽着。消得寿八千春，百分才一，更童颜如渥。听取飞琼含笑道，堪学孩儿书额。舄令骖凫，瑶仙跨凤，喜聚家人醵。心香遥上，也随风过蓬弱。
念奴娇（咏牡丹）
作者：陈著
朝代：宋
体裁：词

洛阳地脉，是谁人、缩到海涯天角。绿树成阴芳雾底，得见当年台阁。园杏贵客，海棠姬侍，拥入青油幕。人间那有，风流天上标格。如困如懒如羞，夜来应梦入，西瑶仙宅。为你闲风轻过去，□□不教妨却。娇不能行，笑还无语，惟把香狼藉。花花听取，年年无负春约。
念奴娇（夏夜流萤照窗）
作者：陈著
朝代：宋
体裁：词

暑天向晚，最相宜、一簇凉生新竹。潇洒轩窗还此景，此景真非凡俗。猿鹤相随，烟霞自在，与我交情熟。人生如梦，个中堪把心卜。休叹乌兔如飞，功名富贵，有分终须足。不管他非非是是，不管他荣和辱。净几明窗，残编断简，且恁闲劳碌。流萤过去，文章如在吾目。
念奴娇（寿姚橘州）
作者：陈著
朝代：宋

紧头上立，问如何、犹向清溪盘礴。应为春妨须熟局，且借轻裘弹压。野聚晴炊，烟波暖唱，尽出江南北。从容归衮，三年功满棋柝。真个福比南山，谁无富贵，无此团F45F乐。锦瑟瑶琴清对处，青紫诸郎参错。楚楚孙枝，温温婿玉，帘幕欢声拍。抠衣小子，寿公也趁龟鹤。
念奴娇（次韵弟B54B）
作者：陈著
朝代：宋
体裁：词

百年光景，算山中、多占人间分数。一片清风梅是主，弹压粗花俗树。小小鱼池，深深莺谷，曲曲香云路。堪诗堪画，是天分付闲处。闻要跨鹤西游，家林自好，且何妨留驻。趁取酴醿新煮酒，烧笋煎花为具。万事皆空，千金一刻，底用闲愁苦。无情杜宇，笑他催我归去。
念奴娇（献再一兄成室大任）
作者：陈著
朝代：宋
体裁：词

轻衫短旆，几年来、游遍江南江北。扰扰浮生争富贵，金碧楼台满目。厦屋千间，夜床八尺，此理谁能烛。翩然归去，家山是事都足。笑指旧隐逍遥，分猿鹤地，云顶栽花竹。乘兴生涯随处好，卜市心□新筑。山色窥帘，杏阴依户，门外从尘俗。朱颜雪鬓，清闲十二分福。
念奴娇（留范景山处有感）
作者：陈著
朝代：宋
体裁：词

晓村深处，记当年、轻被东风吹别。重得相看春雨屋，心事从头细说。深院灯寒，流苏帐暖，曾梦梅花月。如今何在，消凝分付啼鴂。亭馆飞入腥烟，残香惟有，数朵酴醿雪。旧燕寻巢来又去，也觉双飞声咽。泛梗生涯，空花世界，且做杯中活。可人兰玉，风光还有时节。
念奴娇（端午酒边）
作者：陈著
朝代：宋

雨帘高卷，见榴花、应怪风流人老。是则年年佳节在，无奈闲心悄悄。巧扇风轻，香罗雪湿，梦里曾看了。如今溪上，欢盟分付年少。遍是眉好相宜，呼儿扶著，把菖蒲迎笑。说道浮生饶百岁，能有时光多少。幸自清贫，何妨乐趣，谱入瑶琴调。杯杯酒满，这般滋味谁晓。
怜猫示内
作者：陈著
朝代：宋

黑花一衔蝉，畜之今几年。捕攫奔走捷，巧黠乃其天。一脔亦割啖，分与眠席眠。迩来主人出，出久厨无烟。罄室鼠辈少，时得聊自延。不就邻妇呼，宁饥肯垂涎。夜寒身无栖，灶窟恬馀暄。灰染突尘涴，毛色非旧鲜。主人来归初，绕室如诉冤。旁人固不解，主人当知怜。云何云可恶，恶彼身挛拳。依随行坐閒，呵叱加笞鞭。不念昔可爱，惟恶今非前。本来是一物，色改爱遂迁。吁嗟乎猫乎，岂独于猫然。人于夫妇閒，情义亦罕全。花颜少年时，偎倚心相缠。皤皤白发垂，相丑亦相妍。吁嗟乎人乎，有耳听我言。人生七十稀，能得几时安。毋以私自贼，同室操戈鋋。举案与齐眉，当如孟光贤。糟糠不下堂，当与宋弘肩。不然祇自苦，于我何益焉。我赋我妇读，一笑愿不愆。
怜猫示内
作者：陈著
朝代：宋

黑花一衔蝉，畜之今几年。
捕攫奔走捷，巧黠乃其天。
一脔亦割啗，分与眠席眠。
迩来主人出，出久厨无烟。
罄室鼠辈少，时得聊自延。
不就邻妇呼，宁饥肯垂涎。
夜寒身无栖，灶窟恬余暄。
灰染突尘涴，毛色非旧鲜。
主人来归初，绕室如诉冤。
旁人固不解，主人当知怜。
云何云可恶，恶彼身挛拳。
依随行坐閒，呵叱加笞鞭。
不念昔可爱，惟恶今非前。
本来是一物，色改爱遂迁。
吁嗟乎猫乎，岂独于猫然。
人于夫妇閒，情义亦罕全。
花颜少年时，儇倚心相缠。
皤皤白发垂，相丑亦相妍。
吁嗟乎人乎，有耳听我言。
人生七十稀，能得几时安。
毋以私自贼，同室操戈鋋。
举案与齐眉，当如孟光贤。
糟糠不下堂，当与宋弘肩。
不然只自苦，于我何益焉。
我赋我妇读，一笑愿不愆。
恋绣衾（寿内子）
作者：陈著
朝代：宋
体裁：词

梅窗归坐几岁寒。老生涯、寂寞自便。最喜得、双双健，与粗茶、淡饭结缘。眉前把酒深深劝，这时光、惟有靠天。看许大、痴儿女，且随宜、笑到百年。
悼出童尚质二首
作者：陈著
朝代：宋

南山山最秀，之子得其精。年少文偏老，身通道自亨。得交宽所蕴，见义勇于行。今日知无憾，声名一死生。
悼出童尚质二首
作者：陈著
朝代：宋

南山山最秀，之子得其精。年少文偏老，身通道自亨。得交空所蕴，见义勇于行。今日知无憾，声名一死生。聚散几匆匆，真如醉梦中。分虽甥舅异，情实弟兄同。坐夜镫前雨，嘘春扇底风。伤心今已矣，庭草泣秋虫。
悼出童尚质二首·其一
作者：陈著
朝代：宋

南山山最秀，之子得其精。年少文偏老，身通道自亨。得交空所蕴，见义勇于行。今日知无憾，声名一死生。
悼出童尚质二首·其二
作者：陈著
朝代：宋

聚散几匆匆，真如醉梦中。分虽甥舅异，情实弟兄同。坐夜镫前雨，嘘春扇底风。伤心今已矣，庭草泣秋虫。
惜分飞·吴氏馆寄内童氏
作者：陈著
朝代：宋
体裁：词

筑垒愁城书一纸。雁雁儿将不起。好去西风里。到家分付眉颦底。落日栏干羞独倚。十里江山万里。容易成憔悴。惟归来是归来是。
惜分飞（吴氏馆寄内童氏）
作者：陈著
朝代：宋
体裁：词

筑垒愁城书一纸。雁雁儿将不起。好去西风里。到家分付眉颦底。落日阑干羞独倚。十里江山万里。容易成憔悴。惟归来是归来是。
感时二首
作者：陈著
朝代：宋

国事如今到底输，九天难叩哭穷途。精忠无一郭中令，异志居多刘寄奴。经哨地空如大漠，逃生山险甚飞狐。回头钟鼎王侯宅，今是谁人便豢刍。一点忠忱无处输，与滔滔者走危途。新声感泣尚书客，破镜传盟公主奴。流散莫非中泽雁，死亡谁是首邱狐。平生师友多黄土，吞哭何曾奠束刍。
感时二首·其一
作者：陈著
朝代：宋
体裁：七言律诗

国事如今到底输，九天难叩哭穷途。精忠无一郭中令，异志居多刘寄奴。经哨地空如大漠，逃生山险甚飞狐。回头钟鼎王侯宅，今是谁人便豢刍。
感时二首·其二
作者：陈著
朝代：宋
体裁：七言律诗

一点忠忱无处输，与滔滔者走危途。新声感泣尚书客，破镜传盟公主奴。流散莫非中泽雁，死亡谁是首邱狐。平生师友多黄土，吞哭何曾奠束刍。
戊寅三月十一日为桑麦说苦
作者：陈著
朝代：宋
体裁：七言律诗

一年景象在春光，底事今年春反常。四十日来无点雨，二三月里却多霜。麦苗病燥饭亏料，桑叶死寒蚕绝粮。天下苍生不堪命，但看人事即阴阳。
戴仲伦求诗
作者：陈著
朝代：宋
体裁：七言绝句

来翁摊纸要求诗，犹胜儿童弱弄嬉。参得纯公行乐意，傍花随柳待他时。
戴帅初九日无憀以满城风雨近重阳为韵七首袖
作者：陈著
朝代：宋

平生朋友乐，鱼泳雁飞翔。
如今不复昔，往往深退藏。
安得无方心，相照松柏霜。
饮此九日酒，味哉剥果阳。
戴帅初九日无憀以满城风雨近重阳为韵七首袖
作者：陈著
朝代：宋

年年好时节，雪月花与风。
谁知百年内，忧乐元不同。
方其少壮日，日日醉梦中。
年年旋衰飒。有景谁复穷。
戴帅初九日无憀以满城风雨近重阳为韵七首袖而示余因次其韵
作者：陈著
朝代：宋

畏景日以长，正气日以短。过者何憧憧，寂寂笑衰懒。浮云有聚散，明月有虚满。人事有如斯，冷绪聊自纂。迩来三五年，处处罹过兵。谁能宴龙山，无复游彭城。今兹九日至，正尔百感生。仰天破帽落，失笑还自惊。年年好时节，雪月花与风。谁知百年内，忧乐元不同。方其少壮日，日日醉梦中。年年旋衰飒，有景谁复穷。吾发白且老，面目又尘土。流落如秋娘，无复画眉妒。徒怀万里心，夜梦良劳苦。欲言言向谁，鸡鸣正风雨。履险须顿足，逢躁须戒吻。况今为何时，正恐无地隐。柴门倘可闭，即与桃源近。岂无耆旧在，努力各自谨。世多多才翁，谁识识字农。可人忽来思，劳苦意稠重。时危幸未死，尊酒得相从。一醉不须辞，毋待漏尽钟。平生朋友乐，鱼泳雁飞翔。如今不复昔，往往深退藏。安得无言心，相照松柏霜。饮此九日酒，味哉剥果阳。
戴帅初九日无憀以满城风雨近重阳为韵七首袖而示余因次其韵·其一
作者：陈著
朝代：宋
体裁：古风

畏景日以长，正气日以短。过者何憧憧，寂寂笑衰懒。浮云有聚散，明月有虚满。人事有如斯，冷绪聊自纂。
戴帅初九日无憀以满城风雨近重阳为韵七首袖而示余因次其韵·其七
作者：陈著
朝代：宋

平生朋友乐，鱼泳雁飞翔。如今不复昔，往往深退藏。安得无言心，相照松柏霜。饮此九日酒，味哉剥果阳。
戴帅初九日无憀以满城风雨近重阳为韵七首袖而示余因次其韵·其三
作者：陈著
朝代：宋

年年好时节，雪月花与风。谁知百年内，忧乐元不同。方其少壮日，日日醉梦中。年年旋衰飒，有景谁复穷。
戴帅初九日无憀以满城风雨近重阳为韵七首袖而示余因次其韵·其二
作者：陈著
朝代：宋

迩来三五年，处处罹过兵。谁能宴龙山，无复游彭城。今兹九日至，正尔百感生。仰天破帽落，失笑还自惊。
戴帅初九日无憀以满城风雨近重阳为韵七首袖而示余因次其韵·其五
作者：陈著
朝代：宋

履险须顿足，逢躁须戒吻。况今为何时，正恐无地隐。柴门倘可闭，即与桃源近。岂无耆旧在，努力各自谨。
戴帅初九日无憀以满城风雨近重阳为韵七首袖而示余因次其韵·其六
作者：陈著
朝代：宋
体裁：古风

世多多才翁，谁识识字农。可人忽来思，劳苦意稠重。时危幸未死，尊酒得相从。一醉不须辞，毋待漏尽钟。
戴帅初九日无憀以满城风雨近重阳为韵七首袖而示余因次其韵·其四
作者：陈著
朝代：宋

吾发白且老，面目又尘土。流落如秋娘，无复画眉妒。徒怀万里心，夜梦良劳苦。欲言言向谁，鸡鸣正风雨。
戴时可家赏木芙蓉花醉赋
作者：陈著
朝代：宋

西风不是芳菲节，木落山空景凄切。赖有桂菊聊记时，殿后拒霜花始发。我携樽酒来问花，花于此时擅奇绝。先白后红知物变，有色无香自韵别。寓轩主人古风流，不肯移种防慢亵。两根两花相妩媚。自况鸿光自娱悦。幸而桃李不同时，彼纷纷者当愧杀。颇云此花最宜霜，待有霜时酒还设。良辰美景休拈掇，白发朱颜易交割。我今耄矣不足云，劝君年年自此醉。
戴时可家赏木芙蓉花醉赋
作者：陈著
朝代：宋

西风不是芳菲节，木落山空景凄切。赖有桂菊聊记时，殿后拒霜花始发。我携樽酒来问花，花于此时擅奇绝。先白后红知物变，有色无香自韵别。寓轩主人古风流，不肯移种防慢亵。两根两花相妩媚，自况鸿光自娱悦。幸而桃李不同时，彼纷纷者当愧杀。颇云此花最宜霜，待有霜时酒还设。良辰美景休拈掇，白发朱颜易交割。我今耄矣不足云，劝君年年自此醉倒梅花雪。
戴时芳时可学子吴叔度文可载酒西坑劳苦
作者：陈著
朝代：宋

惊魂何事到西坑，岂是三生愿莫偿。两寺鼓钟醒客梦，一村草木助吟香。人情物变多时样，水色山光自古妆。我本无何乡里住，仰天頫地两茫茫。
折梅送友人
作者：陈著
朝代：宋

一朵梅花直一时，诗须清似此花枝。
能诗人去花无王，图得重来未落时。
折梅送友人
作者：陈著
朝代：宋
体裁：七言绝句

一朵梅花直一诗，诗须清似此花枝。能诗人去花无主，图得重来未落时。
招弟辈饮次韵
作者：陈著
朝代：宋
体裁：七言绝句

浅量能消酒几杯，争如俗子厌人来。明朝定到梅山下，不管梅花开未开。
拜先外舅墓坐雨用赵景文韵二首
作者：陈著
朝代：宋

说著韬翁泪泫然，得来展墓及春先。松楸旧垄惊如许，风雨寒宵坐有缘。馀味淡交微醉酒，回头流俗未烹鲜。明朝又别西山去，多少怀思集晚年。卷怀经笥袖名鞭，千载阴何暗结缘。清似岁寒松独立，健于霜晓鹘争先。尘埃事与心相避，醉梦人看眼亦鲜。肯使鸡林浪传去，纷纷吟梓不同年。
拜先外舅墓坐雨用赵景文韵二首
作者：陈著
朝代：宋

说著韬翁泪泫然，得来展墓及春先。松楸旧垅惊如许，风雨寒宵坐有缘。余味淡交微醉酒，回头流俗未烹鲜。明朝又别西山去，多少怀思集晚年。
拜先外舅墓坐雨用赵景文韵二首·其一
作者：陈著
朝代：宋

说著韬翁泪泫然，得来展墓及春先。松楸旧垄惊如许，风雨寒宵坐有缘。馀味淡交微醉酒，回头流俗未烹鲜。明朝又别西山去，多少怀思集晚年。
拜先外舅墓坐雨用赵景文韵二首·其二
作者：陈著
朝代：宋
体裁：七言律诗

卷怀经笥袖名鞭，千载阴何暗结缘。清似岁寒松独立，健于霜晓鹘争先。尘埃事与心相避，醉梦人看眼亦鲜。肯使鸡林浪传去，纷纷吟梓不同年。
拜赵端斋墓有感而书
作者：陈著
朝代：宋
体裁：七言律诗

流俗滔滔逐乱尘，典刑卓卓老宗臣。山川在眼孤忠泪，风雨无家一梦身。及奠生刍吾已晚，忍看宿草自成春。方来世事谁能料，须认分兵护墓人。
挽卓生甫二首
作者：陈著
朝代：宋

风雨潇潇境，山林落落姿。安贫清似玉，嗜学古如饴。世事两颦送，古心诸老知。家庭多手泽，幸有宁馨儿。
挽卓生甫二首
作者：陈著
朝代：宋

风雨潇潇境，山林落落姿。安贫清似玉，嗜学苦如饴。世事两颦送，古心诸老知。家庭多手泽，幸有宁馨儿。袖携文满卷，下问及深衣。拟议金难订，稽迟璧未归。重逢何日是，一梦已人非。宿草自春处，老心东向飞。
挽卓生甫二首·其一
作者：陈著
朝代：宋
体裁：五言律诗

风雨潇潇境，山林落落姿。安贫清似玉，嗜学苦如饴。世事两颦送，古心诸老知。家庭多手泽，幸有宁馨儿。
挽卓生甫二首·其二
作者：陈著
朝代：宋
体裁：五言律诗

袖携文满卷，下问及深衣。拟议金难订，稽迟璧未归。重逢何日是，一梦已人非。宿草自春处，老心东向飞。
挽史允叟慈母王氏
作者：陈著
朝代：宋
体裁：七言律诗

彼美兰仪盎粹温，谁知肃肃范闺门。生荣梦视金花诰，死瞑培成玉树根。中一祔严家称礼，终三年制子权恩。我来欲送铭旌路，客病栖栖怅莫奔。
挽史允叟慈母王氏
作者：陈著
朝代：宋

彼美兰仪盎粹温，谁知肃肃范闺门。生荣梦视金花诰，死瞑培成玉树根。中一袝严家称礼，终三年制子权恩。我来欲送铭旌路，客病栖栖怅莫奔。
挽孙处士
作者：陈著
朝代：宋
体裁：五言律诗

魁阀分根异，充然秀气储。少年古心貌，危世旧诗书。鵩怪来何早，熊祥梦竟虚。遥知蕙帐下，昼哭痛何如。
挽孙大监二首
作者：陈著
朝代：宋

家学自相师，名成六馆推。春风中哨立，古道上安驰。朝擅敢言直，民歌不忍欺。危时方倚重，猿鹤已追随。忆昨叩溪扃，承闻病莫迎。云山成永诀，胶漆感平生。绋送老无力，薤歌遥寄声。何须闻宿草，未死有馀情。
挽孙大监二首·其一
作者：陈著
朝代：宋
体裁：五言律诗

家学自相师，名成六馆推。春风中哨立，古道上安驰。朝擅敢言直，民歌不忍欺。危时方倚重，猿鹤已追随。
挽孙大监二首·其二
作者：陈著
朝代：宋

忆昨叩溪扃，承闻病莫迎。
云山成永诀，胶漆感平生。
绋送老无力，薤歌遥寄声。
何须闻宿草，未死有余情。
挽孙大监二首·其二
作者：陈著
朝代：宋

忆昨叩溪扃，承闻病莫迎。云山成永诀，胶漆感平生。绋送老无力，薤歌遥寄声。何须闻宿草，未死有馀情。
挽孙常州寺簿二首
作者：陈著
朝代：宋

早宦早收不，相从溪与山。身曾五□贵，心自一鸥閒。留训金籯外，寻盟贝叶閒。手铭平日事，打破死生关。
挽孙常州寺簿二首
作者：陈著
朝代：宋

早宦早收还，相从溪与山。身曾五□贵，心自一鸥閒。留训金籯外，寻盟贝叶閒。手铭平日事，打破死生关。青春到白首，胶漆更他谁。话别水亭酒，断章山驿诗。平生今地下，后死独天涯。执绋万官路，欲前筋力衰。
挽孙常州寺簿二首·其一
作者：陈著
朝代：宋
体裁：五言律诗

早宦早收还，相从溪与山。身曾五□贵，心自一鸥閒。留训金籯外，寻盟贝叶閒。手铭平日事，打破死生关。
挽孙常州寺簿二首·其二
作者：陈著
朝代：宋
体裁：五言律诗

青春到白首，胶漆更他谁。话别水亭酒，断章山驿诗。平生今地下，后死独天涯。执绋万官路，欲前筋力衰。
挽少保王平章二首
作者：陈著
朝代：宋

气貌古心盎，渊源早学成。三朝尊汲直，四海颂夷清。忧国生如死，诚身实过名。巍巍叔季世，人重泰山轻。大老关元命，平生坐十年。权奸以国毙，柄用已天颠。痛事自屧去，忠魂客寄然。犹遗簪□旧，血恸北风前。
挽少保王平章二首·其一
作者：陈著
朝代：宋
体裁：五言律诗

气貌古心盎，渊源早学成。三朝尊汲直，四海颂夷清。忧国生如死，诚身实过名。巍巍叔季世，人重泰山轻。
挽少保王平章二首·其二
作者：陈著
朝代：宋
体裁：五言律诗

大老关元命，平生坐十年。权奸以国毙，柄用已天颠。痛事自屧去，忠魂客寄然。犹遗簪□旧，血恸北风前。
挽张梅坦二首
作者：陈著
朝代：宋

之子吾乡秀，生来踏上风。兰亭高擢颖，芹泮早称雄。科第孙山秀，吟情灞雪中。□□□□□，□□□□□。同饮嵩溪水，绸缪况有连。心期天地阔，情话岁时迁。一病胡三暑，长归竟九泉。谁知之子憾，薛凤定翩翩。
挽张梅坦二首
作者：陈著
朝代：宋

同饮嵩溪水，绸缪况有连。
心期天地阔，情话岁时迁。
一病帮三暑，长归竟九泉。
谁知之子憾，薛凤定翩翩。
挽张梅坦二首·其一
作者：陈著
朝代：宋
体裁：五言律诗

之子吾乡秀，生来踏上风。兰亭高擢颖，芹泮早称雄。科第孙山秀，吟情灞雪中。□□□□□，□□□□□。
挽张梅坦二首·其二
作者：陈著
朝代：宋
体裁：五言律诗

同饮嵩溪水，绸缪况有连。心期天地阔，情话岁时迁。一病胡三暑，长归竟九泉。谁知之子憾，薛凤定翩翩。
挽张正甫二首
作者：陈著
朝代：宋

别来倏忽一周星，君住家林我泛萍。到处逢人问梅坦，有时见梦说兰亭。自怜倦翼归迟暮，已报清魂入杳冥。多少微言今已矣，义难辞处写为铭。河汾坐下旧诸生，拔颖丛中学早成。公相品题文艺价，乡人辟易义风情。本来云雨蛟龙志，老去山林猿鹤盟。桂子不须坟上落，此君原自不争名。
挽张正甫二首·其一
作者：陈著
朝代：宋
体裁：七言律诗

别来倏忽一周星，君住家林我泛萍。到处逢人问梅坦，有时见梦说兰亭。自怜倦翼归迟暮，已报清魂入杳冥。多少微言今已矣，义难辞处写为铭。
挽张正甫二首·其二
作者：陈著
朝代：宋

河汾坐下旧诸生，拔颖丛中学早成。公相品题文艺价，乡人辟易义风情。本来云雨蛟龙志，老去山林猿鹤盟。桂子不须坟上落，此君原自不争名。
挽族父承务郎衡之三首
作者：陈著
朝代：宋

人物瑞丹霞，翛然绝点瑕。宽心无厌客，急义不谋家。一室琴棋画，四时风月花。晚来满山菊，消得澹生涯。庭桂出心根，天风香满门。初封缘子贵，上寿称君恩。正尔需三釜，胡然梦九原。有馀无尽泽，留下长兰孙。当年延桂塾，承乏愧无能。以子视宗族，如家安友朋。春风文字酒，夜雨诵弦镫。古首凄谁续，心安泪欲冰。
挽族父承务郎衡之三首·其一
作者：陈著
朝代：宋
体裁：五言律诗

人物瑞丹霞，翛然绝点瑕。宽心无厌客，急义不谋家。一室琴棋画，四时风月花。晚来满山菊，消得澹生涯。
挽族父承务郎衡之三首·其三
作者：陈著
朝代：宋

当年延桂塾，承乏愧无能。以子视宗族，如家安友朋。春风文字酒，夜雨诵弦镫。古首凄谁续，心安泪欲冰。
挽族父承务郎衡之三首·其二
作者：陈著
朝代：宋

庭桂出心根，天风香满门。
初封缘子贵，上寿称君恩。
正尔需三釜，胡然梦九原。
有余无尽泽，留下长兰孙。
挽族父承务郎衡之三首·其二
作者：陈著
朝代：宋

庭桂出心根，天风香满门。初封缘子贵，上寿称君恩。正尔需三釜，胡然梦九原。有馀无尽泽，留下长兰孙。
挽曹泰宇居士三首
作者：陈著
朝代：宋

忠义垂青脉，癯然独饭蔬。生涯一身寄，禅学九经馀。有教宁分类，逢人只借书。世方餍粱肉，视此愧何如。滔滔彼居士，谁得似君真。盍驻香山社，俄抛病室身。首邱存故我，手泽付何人。此理本来悟，浮生一窖尘。匆匆相聚处，未足满平生。镫雨对眠梦，花晴携话行。前盟空在耳，外哭若为情。已矣不可作，高山孤月明。
挽曹泰宇居士三首·其一
作者：陈著
朝代：宋

忠义垂青脉，癯然独饭蔬。生涯一身寄，禅学九经余。有教宁分类，逢人只借书。世方餍粱肉，视此愧何如。
挽曹泰宇居士三首·其一
作者：陈著
朝代：宋

忠义垂青脉，癯然独饭蔬。生涯一身寄，禅学九经馀。有教宁分类，逢人只借书。世方餍粱肉，视此愧何如。
挽曹泰宇居士三首·其三
作者：陈著
朝代：宋

匆匆相聚处，未足满平生。镫雨对眠梦，花晴携话行。前盟空在耳，外哭若为情。已矣不可作，高山孤月明。
挽曹泰宇居士三首·其二
作者：陈著
朝代：宋
体裁：五言律诗

滔滔彼居士，谁得似君真。盍驻香山社，俄抛病室身。首邱存故我，手泽付何人。此理本来悟，浮生一窖尘。
挽校书郎方公夫人二首
作者：陈著
朝代：宋

有美女中玉，来嫔天下魁。心无惭藻涧，眼及到兰台。欲伴春行乐，俄缠昼哭哀。谁知馀地在，五桂总翘材。七十七年春，斑衣堂上新。鱼轩宜有晚，恙枕竟无晨。空感通家泪，难随执绋尘。望云飞老□，聊聒薤歌人。
挽校书郎方公夫人二首·其一
作者：陈著
朝代：宋

有美女中玉，来嫔天下魁。心无惭藻涧，眼及到兰台。欲伴春行乐，俄缠昼哭哀。谁知余地在，五桂总翘材。
挽校书郎方公夫人二首·其一
作者：陈著
朝代：宋

有美女中玉，来嫔天下魁。心无惭藻涧，眼及到兰台。欲伴春行乐，俄缠昼哭哀。谁知馀地在，五桂总翘材。
挽校书郎方公夫人二首·其二
作者：陈著
朝代：宋
体裁：五言律诗

七十七年春，斑衣堂上新。鱼轩宜有晚，恙枕竟无晨。空感通家泪，难随执绋尘。望云飞老□，聊聒薤歌人。
挽樊君修
作者：陈著
朝代：宋
体裁：五言律诗

忆昨会山中，危时苦话同。老枝期共雪，乔木虑摧风。弟有文铭竁，儿能礼送终。九京无可憾，后死愧衰翁。
挽江阴军王寺丞
作者：陈著
朝代：宋
体裁：五言律诗

自是元台嗣，心如白屋英。老成涵古气，清劲立平生。孝养官居少，幽恬俗念轻。栖栖甲子晚，谁识病渊明。
挽王开叔
作者：陈著
朝代：宋
体裁：七言律诗

裔自三吴秀四明，士林著不尽峥嵘。江淮游览诗随气，乡里推评实过名。最是与梅相契友，翛然易箦了平生。北风飞旐余山路，稍得悲歌薤露声。
挽舒亦山少母邹氏
作者：陈著
朝代：宋
体裁：五言律诗

我与亦山连，因闻少母贤。顺柔知自分，勤检乐吾便。心积儿孙福，家修香火缘。平生庶无憾，此去坐青莲。
挽范千之二首
作者：陈著
朝代：宋

得年虽欠寿，凡事孰能瑕。识老语言简，学充文赋葩。刘蕡胡不第，灵运欲忘家。已矣归何处，虚留海上槎。翛然形早蜕，遗痛在家人。手泽泣孤子，箧封悲二亲。菟裘行计旧，牛陇窆铭新。我亦知君者，酸心唐隩春。
挽范千之二首·其一
作者：陈著
朝代：宋
体裁：五言律诗

得年虽欠寿，凡事孰能瑕。识老语言简，学充文赋葩。刘蕡胡不第，灵运欲忘家。已矣归何处，虚留海上槎。
挽范千之二首·其二
作者：陈著
朝代：宋
体裁：五言律诗

翛然形早蜕，遗痛在家人。手泽泣孤子，箧封悲二亲。菟裘行计旧，牛陇窆铭新。我亦知君者，酸心唐隩春。
挽范节干二首
作者：陈著
朝代：宋

君墓我其铭，谁知不尽情。半生萍梗过，晚岁柏松盟。辇下清相谂，兵閒老共惊。芙蓉堂在否，回首泪纵横。去秋言别时，执手水之湄。犹侈春风会，那知夜壑移。鬣封期已薄，眉案死相随。君可无遗憾，其如我自悲。
挽范节干二首·其一
作者：陈著
朝代：宋
体裁：五言律诗

君墓我其铭，谁知不尽情。半生萍梗过，晚岁柏松盟。辇下清相谂，兵閒老共惊。芙蓉堂在否，回首泪纵横。
挽范节干二首·其二
作者：陈著
朝代：宋
体裁：五言律诗

去秋言别时，执手水之湄。犹侈春风会，那知夜壑移。鬣封期已薄，眉案死相随。君可无遗憾，其如我自悲。
挽董帅干二首
作者：陈著
朝代：宋

裔自杏林仙，清闲福最全。独醒偏醉客，鳏宿似逃视。古貌尧民老，风流晋世贤。应门付儿辈，花竹小壶天。
挽董帅干二首·其一
作者：陈著
朝代：宋
体裁：古风

裔自杏林仙，清闲福最全。独醒偏醉客，鳏宿似逃禅。古貌尧民老，风流晋世贤。应门付儿辈，花竹小壶天。
挽董帅干二首·其二
作者：陈著
朝代：宋
体裁：古风

向来相与处，欲说泪先滂。笑席平交等，名鞭夙许长。宦游成离索，归见及康强。如今果何日，忍听歌些章。
挽董监镇
作者：陈著
朝代：宋
体裁：五言律诗

宿善有君□，幽铭岂溢言。何妨儒鹖弁，自可客龙门。瑞竹松根见，丛编手泽存。寿终无一憾，更是好儿孙。
挽董监镇
作者：陈著
朝代：宋

宿善有君□，幽铭岂溢言。何妨儒鹖弁，自可客龙门。瑞竹松根见，丛编手泽存寿终无一憾，更是好儿孙。
挽蒋质甫
作者：陈著
朝代：宋

谁能传耆旧，善誉在乡关。教子籯金外，和家棣萼閒。死心多佛悟，生世半时閒。逝矣夫何憾，逍遥玉女山。
挽蒋质甫
作者：陈著
朝代：宋
体裁：五言律诗

谁能传耆旧，善誉在乡关。教子籯金外，和家棣萼閒。死心多佛悟，生世半诗閒。逝矣夫何憾，逍遥玉女山。
挽袁镇
作者：陈著
朝代：宋

名笔记新茔，何须更乞铭。空山有琴瑟，有子足门庭。死异十年远，归同一穴宁。乡人指余庆，书气发林坰。
挽袁镇
作者：陈著
朝代：宋

名笔记新茔，何须更乞铭。空山有琴瑟，有子足门庭。死异十年远，归同一穴宁。乡人指馀庆，书气发林坰。
挽赵集贤□□□三首
作者：陈著
朝代：宋

三年集贤院，一老无游身。
镫火影相吊，家山眉两颦。
生还空有日，病卧竟无晨。
瞑敛夫何憾，同朝多故人。
挽赵集贤□□□三首
作者：陈著
朝代：宋

命好谁无死，恩斯独异今。
人迎万里榇，天报一生心。
红炬护舟稳，白云归窆深。
蹒跚得临坎，痛器撼山林。
挽赵集贤□□三首
作者：陈著
朝代：宋

雍容存器局，沈细入经纶。心好难为弟，身危活得民。馀生盟蕙帐，急召应蒲轮。松下旧游处，为谁芳草新。三年集贤院，一老远游身。镫火影相吊，家山眉两颦。生还空有日，病卧竟无晨。瞑敛夫何憾，同朝多故人。命也谁无死，恩斯独异今。人迎万里榇，天报一生心。红炬护舟稳，白云归窆深。蹒跚得临坎，痛器撼山林。
挽赵集贤□□三首·其一
作者：陈著
朝代：宋

雍容存器局，沈细入经纶。心好难为弟，身危活得民。余生盟蕙帐，急召应蒲轮。松下旧游处，为谁芳草新。
挽赵集贤□□三首·其一
作者：陈著
朝代：宋

雍容存器局，沈细入经纶。心好难为弟，身危活得民。馀生盟蕙帐，急召应蒲轮。松下旧游处，为谁芳草新。
挽赵集贤□□三首·其三
作者：陈著
朝代：宋
体裁：五言律诗

命也谁无死，恩斯独异今。人迎万里榇，天报一生心。红炬护舟稳，白云归窆深。蹒跚得临坎，痛器撼山林。
挽赵集贤□□三首·其二
作者：陈著
朝代：宋

三年集贤院，一老远游身。镫火影相吊，家山眉两颦。生还空有日，病卧竟无晨。瞑敛夫何憾，同朝多故人。
挽陈菊坡枢密二首
作者：陈著
朝代：宋

家学渊源远，公今德行科。一纯光白璧，重望压颓波。职业居朝久，文章八石多。平生何所似，霜菊在秋坡。身到西枢府，黄扉一蹴开。急流知有退，乐处在人閒。健领耆英社，清标利欲关。典刑今已矣，风雨暗青山。
挽陈菊坡枢密二首·其一
作者：陈著
朝代：宋
体裁：古风

家学渊源远，公今德行科。一纯光白璧，重望压颓波。职业居朝久，文章八石多。平生何所似，霜菊在秋坡。
挽陈菊坡枢密二首·其二
作者：陈著
朝代：宋

身到西枢府，黄扉一蹴开。急流知有退，乐处在人閒。健领耆英社，清标利欲关。典刑今已矣，风雨暗青山。
挽陈菊坡枢密二首·其二
作者：陈著
朝代：宋
体裁：古风

身到西枢府，黄扉一蹴开。急流知有退，乐处在人间。健领耆英社，清标利欲关。典刑今已矣，风雨暗青山。
挽黄提举震三章
作者：陈著
朝代：宋

江山古四明，独立表平生。敏处经纶密，癯中气局宏。鸿毛看势利，虎口见功名。麾节那能究，东南天已倾。文弊莫如今，独存师古心。汲深六经海，茹实百家林。公有传贤笔，私无谀墓金。晚年北山北，谁识醒中吟。当年时事谁，咄咄赋归与。同是无枝鹊，危如游釜鱼。偷生盟世好，访远记山居。已矣向谁恸，儿孙书满庐。
挽黄提举震三章·其一
作者：陈著
朝代：宋
体裁：五言律诗

江山古四明，独立表平生。敏处经纶密，癯中气局宏。鸿毛看势利，虎口见功名。麾节那能究，东南天已倾。
挽黄提举震三章·其三
作者：陈著
朝代：宋
体裁：五言律诗

当年时事谁，咄咄赋归与。同是无枝鹊，危如游釜鱼。偷生盟世好，访远记山居。已矣向谁恸，儿孙书满庐。
挽黄提举震三章·其二
作者：陈著
朝代：宋
体裁：五言律诗

文弊莫如今，独存师古心。汲深六经海，茹实百家林。公有传贤笔，私无谀墓金。晚年北山北，谁识醒中吟。
挽黄祖勉三首
作者：陈著
朝代：宋

世远太和散，儒门有若人。沈潜勤汲古，澹静肯妍春。识到寡轻语，触来无量颦。渊乎莫澄挠，叔度乃其伦。平生不行怪，流俗自难同。原明无仕志，公休有父风。肯堂劳未艾，反席寿俄终。谁料生刍奠，今年又乃翁。夙是通家契，姻盟又此时。相依百罹世，多活几年期。辰龙竟归梦，子书谁续为。九京不可作，乔梓北风悲。
挽黄祖勉三首·其一
作者：陈著
朝代：宋
体裁：五言律诗

世远太和散，儒门有若人。沈潜勤汲古，澹静肯妍春。识到寡轻语，触来无量颦。渊乎莫澄挠，叔度乃其伦。
挽黄祖勉三首·其三
作者：陈著
朝代：宋
体裁：五言律诗

夙是通家契，姻盟又此时。相依百罹世，多活几年期。辰龙竟归梦，子书谁续为。九京不可作，乔梓北风悲。
挽黄祖勉三首·其二
作者：陈著
朝代：宋
体裁：五言律诗

平生不行怪，流俗自难同。原明无仕志，公休有父风。肯堂劳未艾，反席寿俄终。谁料生刍奠，今年又乃翁。
捣练子·晓起
作者：陈著
朝代：宋
体裁：词

花影乱，晓窗明。莺弄春笙柳外声。和梦捲帘飞絮入，牡丹无语正盈盈。
捣练子（晓起）
作者：陈著
朝代：宋
体裁：词

花影乱，晓窗明。莺弄春笙柳外声。和梦卷帘飞絮入，牡丹无语正盈盈。
摸鱼儿·竹洲西、有人如玉
作者：陈著
朝代：宋
体裁：词

竹洲西、有人如玉，南柯一觉归早。青山绿水亭轩旧，犹有未荒花草。谁信道。又自爱湖光，买屋三间小。都无长好。但凤跃雄文，蝇书小楷，转老转奇妙。人间世，如许年高是少。浮生惟有闲好。回头翻讶磻溪叟，轻把一丝抛了。凉新到。记当日天香，露浴如今老。瑶卮寿晓。称酒到眉间，醺醺醉也，儿女满前笑。
摸鱼儿（寿虚谷）
作者：陈著
朝代：宋

竹洲西、有人如玉，南柯一觉归早。青山绿水亭轩旧。犹有未荒花草。谁信道。又自爱湖光，买屋三间小。都无长好。但凤跃雄文，蝇书小楷，转老转奇妙。人间世，如许年高是少。浮生惟有闲好。回头翻讶E44C溪叟，轻把一丝抛了。凉新到。记当日天香，露浴如今老。瑶卮寿晓。称酒到眉间，醺醺醉也，儿女满前笑。
摸鱼儿（随湖南安抚赵德修自长沙回至澛港，值其生日）
作者：陈著
朝代：宋
体裁：词

碧油幢、一开藩后，便思量早归去。工夫著紧新城好，风月万家笙鼓。游宴处。要管领春光，补种花无数。何须更驻。只画了潇湘，扁舟径发，挥手谢南楚。江帆卸、撑入清溪绿树。家山三两程路。安排小马随猿鹤，勾引诗朋酒侣。潇洒处。是则是初心，只恐难留驻。忙须著句。把泉石烟霞，平章一遍，回首凤纶舞。
收芋偶成
作者：陈著
朝代：宋
体裁：七言律诗

数窠岷紫破穷搜，珍重留为老齿羞。粒饭如拳饶地力，糁羹得手擅风流。家贫自盍勤多种，岁晚何当饱一收。回首人閒剑炊米，谁知煨烬有炉头。
教学退作二首
作者：陈著
朝代：宋

昔年堂上来三鱣，今日溪头领队鱼。
方信卜居初意好，要教同里识诗书。
教学退作二首
作者：陈著
朝代：宋

昔年堂上来三鳣，今日溪头领队鱼。方信卜居初意好，要教同里识诗书。话言超出求名外，心力分从负米馀。幼学得师终有获，立根本处赖深锄。
教学退作二首
作者：陈著
朝代：宋

话言超出求名外，心力分从负米余。幼学得师终有获，立根本处赖深锄。
教学退作二首·其一
作者：陈著
朝代：宋
体裁：七言绝句

昔年堂上来三鳣，今日溪头领队鱼。方信卜居初意好，要教同里识诗书。
教学退作二首·其二
作者：陈著
朝代：宋

话言超出求名外，心力分从负米馀。幼学得师终有获，立根本处赖深锄。
敬赋虚斋孙君容膝
作者：陈著
朝代：宋

云连屋不居，三閒葺茅茨。田园非不宽，一亩环竹篱。楚楚山下花，湛湛池边□。丈室南坡□，容膝以扁之。谁谓方回旋，天境春熙熙。壶中著仙翁，芥子藏须弥。虚诞彼异端，我□异于斯。圣贤与我对，经训星日垂。可以读离骚，可以击壤诗。回头纷纷者，金碧贮狂痴。声色性命斧，财货盗贼资。皇皇窘其庐，日怀不足私。蚊蚋同旦暮，不满一唾嗤。岂识天下乐，本非外铄为。己大物自小，心旷神斯怡。一则万条□，静者动蓍龟。吾方谋一榻，尽老聊娱嬉。今日为何日，此理知者谁。达哉子孙子，吾知有吾师。
敬赋虚斋孙君容膝
作者：陈著
朝代：宋

云连屋不居，三閒葺茅茨。田园非不宽，一亩环竹篱。楚楚山下花，湛湛池边□。丈室南坡□，容膝以扁之。谁谓方回旋，天境春熙熙。壶中著仙翁，芥子藏须弥。虚诞彼异端，我□异于斯。圣贤与我对，经训星日垂。可以读离骚，可以击壤诗。回头绿纷者，金碧贮狂痴。声色性命斧，财货盗贼资。皇皇窘其庐，日怀不足私。蚊蚋同旦暮，不满一唾嗤。岂识天下乐，本非外铄为。己大物自小，心旷神斯怡。一则万条□，静者动蓍龟。吾方谋一榻，尽老聊娱嬉。今日为何日，此理知者谁。
新揭州学扁乡人求赋
作者：陈著
朝代：宋

芹水扬新波，杏坛敷新阴。春风年年事，乃有春如今。薰薰礼义香，洋洋弦诵音。但看此身贵，遐不在玉金。畴昔岂□梦，足絷口就喑。风雨魑魅多，一坎几千寻。文明应奎壁，杲杲白日临。绠之濯清泠，彭之起埋沈。犂锄彼自分，丕我以佩衿。花封肇鱼符，儒庠视泮林。筮吉更扁揭，籀法何严森。正气护宫墙，精光贯书琴。贤侯蒞落成，寮寀分盍簪。殷勤公堂酒，再拜奉一斟。愿言寿斯文，师友相规箴。道腴养斯丰，学深浚斯深。厎柱既有在，狂澜可能淫。庶为争鲁国，不负孔孟心。
新揭州学扁乡人求赋
作者：陈著
朝代：宋

芹水扬新波，杏坛敷新阴。春风年年事，乃有春如今。薰薰礼义香，洋洋弦诵音。但看此身贵，遐不在玉金。畴昔岂□梦，足絷口就瘖。风雨魑魅多，一坎几千寻。文明应奎壁，杲杲白日临。绠之濯清泠，鼓之起埋沈。犁锄彼自分，丕我以佩衿。花封肇鱼符，儒庠视泮林。筮吉更扁揭，籀法何严森。正气护宫墙，精光贯书琴。贤侯莅落成，寮寀分盍簪。慇勤公堂酒，再拜奉一斟。愿言寿斯文，师友相规箴。道腴养斯丰，学深浚斯深。厎柱既有在，狂澜可能淫。庶为邹鲁国，不负孔孟心。
新月
作者：陈著
朝代：宋
体裁：七言绝句

老天大巧亦儿嬉，磨出霜镰仅一眉。挂向西园瘦梅树，閒心浑怯损南枝。
无题
作者：陈著
朝代：宋
体裁：古风

秋色薄山色，黄叶溪景瘠。出门欲何之，失笑坐溪石。冥鸿入层霄，感次万里翼。手中铁拄杖，睨视难枉尺。起舞衣袂扬，不借西风力。浩浩天地閒，谁能省头白。
无题
作者：陈著
朝代：宋
体裁：古风

镜中看青山，山色非尘寰。月中看水光，全胜日中看。山水本无改，所遇成异颜。朝过齐王门，暮叩西秦关。人生贵知己，不遇何不还。了了心自定，我居山水閒。
日峰庵
作者：陈著
朝代：宋
体裁：五言律诗

便道得幽寻，清风引入深。庵依山石脚，僧说老岩心。到处鬼无墓，此山松独林。人生竟何事，搔首立青阴。
旦起诵邵尧夫诗
作者：陈著
朝代：宋
体裁：七言律诗

二十年前尘路忙，如今都住寂寥乡。梅花时节溪山好，菜粥人家门户香。否往泰来天外事，早眠晏起枕中方。案头只有尧夫集，参得透时滋味长。
早晴出门
作者：陈著
朝代：宋
体裁：七言绝句

山光溪色晓晴閒，鸥鹭在溪雪在山。忽然自笑还自语，白日何似溪山閒。
早晴出门
作者：陈著
朝代：宋

山光溪色晓晴閒，鸥鹭在溪雪在山。
忽然自笑还自语，白日可似溪山閒。
早行到慈云
作者：陈著
朝代：宋
体裁：七言绝句

出门早作慈云行，楼阁峥嵘残月明。老耳虚鸣眼带梦，恍然和宁闻六更。
春午二首
作者：陈著
朝代：宋

春城那被酒缠绵，燕姹莺娇近午天。花影满帘庭院寂，碧纱窗迥淡如烟。著雨杨花困舞绵，煖风扬作晚晴天。一场春色归何处，芳草斜阳淡淡烟。
春午二首
作者：陈著
朝代：宋

著雨扬花困舞绵，暖风扬作晚晴天。
一场春色归何处，芳草斜阳淡淡烟。
春午二首·其一
作者：陈著
朝代：宋

春城那被酒缠绵，燕姹莺娇近午天。花影满帘庭院寂，碧纱窗迥淡如烟。
春午二首·其二
作者：陈著
朝代：宋

著雨杨花困舞绵，煖风扬作晚晴天。一场春色归何处，芳草斜阳淡淡烟。
春夜梦中得四句
作者：陈著
朝代：宋
体裁：七言绝句

北海座上客常满，陈平席门车亦多。贫富不关交际事，二公门户亦山河。
春日偶成二首
作者：陈著
朝代：宋

老景还逢春一番，尚能消受自温存。蚕寒风雨梨花屋，蕨熟人烟桦角村。无事课儿多闭户，有时见客一开樽。旁观莫笑谋生拙，元是诗书旧子孙。乌兔催更日夜番，独于衰朽尚相存。世情富贵鲍鱼市，老眼风流麻鸟村。牢立诗肩撑雨屋，施营酒料续春樽。芒鞋又办游山计，我亦兴公不姓孙。
春日偶成二首·其一
作者：陈著
朝代：宋
体裁：七言律诗

老景还逢春一番，尚能消受自温存。蚕寒风雨梨花屋，蕨熟人烟桦角村。无事课儿多闭户，有时见客一开樽。旁观莫笑谋生拙，元是诗书旧子孙。
春日偶成二首·其二
作者：陈著
朝代：宋

乌兔催更日夜番，独于衰朽尚相存。世情富贵鲍鱼市，老眼风流麻鸟村。牢立诗肩撑雨屋，施营酒料续春樽。芒鞋又办游山计，我亦兴公不姓孙。
春晚课摘茶
作者：陈著
朝代：宋

玉川子后是吾生，自课园中拾晚荣。搀雨金芒排世好，饱春香瓣见天成。不烦钲鼓腾山啖，剩有旗鎗战酒兵。凤舞赐团今绝想，只凭苦硬养幽清。
春晚课摘茶
作者：陈著
朝代：宋

玉川子后是吾生，自课园中拾晚荣。搀雨金芒排世好，饱春香瓣见天成。不烦钲鼓腾山噉，剩有旗枪战酒兵。凤舞赐团今绝想，只凭苦硬养幽清。
春残
作者：陈著
朝代：宋

出门随意踏苍苔，过眼时光一笑陪。二十四风清绣地，两三点雨试轻雷。缬空舞絮随春去，钿水娇荷闯夏开。对景伤心儿女事，刚肠无奈只衔杯。